«Рафаэль+Юлиә». Мифмы, мөхәббәтме?\n29 Март 2011, 14:50\nТиҙҙән Хөсәйен Әхмәтов исемендәге Башҡорт дәүләт филармонияһы сәхнәһендә Рафаэль Сәғитов менән Юлиә Ғәбитованың «Һин һәм мин» тип аталған концерты үтәсәк– Сәнғәт кешеләре үҙ эштәренә мөкиббән ғашиҡ кешеләрҙер. Сөнки, мәҫәлән, юрист, иҡтисадсы, уҡытыусы һөнәрен кемдер ата-әсәһенең теләге буйынса ла һайлай алһа, йырсы, бейеүсе, рәссам булыр өсөн үҙ ихтыярың һәм көслө теләгең генә түгел, талант та кәрәк. Был һәр кемдең үҙенән тора. Ә бына һинең күңелеңдә бейеүгә һөйөү ҡайҙан килде?\nТиҙҙән Хөсәйен Әхмәтов исемендәге Башҡорт дәүләт филармонияһы сәхнәһендә Рафаэль Сәғитов менән Юлиә Ғәбитованың «Һин һәм мин» тип аталған концерты үтәсәк\n– Сәнғәт кешеләре үҙ эштәренә мөкиббән ғашиҡ кешеләрҙер. Сөнки, мәҫәлән, юрист, иҡтисадсы, уҡытыусы һөнәрен кемдер ата-әсәһенең теләге буйынса ла һайлай алһа, йырсы, бейеүсе, рәссам булыр өсөн үҙ ихтыярың һәм көслө теләгең генә түгел, талант та кәрәк. Был һәр кемдең үҙенән тора. Ә бына һинең күңелеңдә бейеүгә һөйөү ҡайҙан килде?\n– Әлбиттә, бала саҡтан. Бөтә ҡыҙҙар ҙа бейергә яраталыр ул. Атай-әсәйем дә бейеүемә ҡаршы түгел ине. Бейеү физик яҡтан да яҡшы, кәүҙәне төҙ тоторға өйрәтә. Был беренсе яғы булһа, икенсе сәбәбе лә бар. Беҙ Тажикстандан Башҡортостанға күсеп ҡайтҡас, Учалы ҡалаһында ятаҡтың бәләкәй генә бүлмәһендә йәшәй инек. Шуға ла төрлө түңәрәктәргә йөрөү минең өсөн һауамды киңәйткәндәй була торғайны. Бейеүгә йөрөү, шул ятаҡ тормошонан ҡасып, икенсе донъяға эләккән һымаҡ ине. Тәүҙә, бәлки, ул тиклем үк һөйөү ҙә булмағандыр. Әммә тора-бара яратып киттем. Коммунистик тәрбиәнәнме икән, эшкә тотонғас, уны юғары баҫҡысҡа, тейешле кимәлгә еткерергә кәрәк, тип уйлай инем. Шуға ла артабан уҡыуымды Учалылағы училищеның хореография бүлегендә дауам иттем. Әле лә оҫталығымды көндән-көн камиллаштырырға ынтылам.\n– Тажикстандан күсеп ҡайттыҡ, тигән һүҙҙәрең менән ҡыҙыҡһыныуҙы арттырып ҡуйҙың. Атайың – рус егете, әсәйең – башҡорт ҡыҙы. Улар ҡайҙа осрашҡан һуң һәм нисек Тажикстанға барып эләккән?\n– Атайым – Тажикстандыҡы. Әсәйем унда практика үтергә барғанда танышалар һәм, бер-береһенә ғашиҡ булып, ғаилә ҡороп ебәрәләр. Ғөмүмән, беҙҙең ғаилә бик ҡыҙыҡлы ул. Әсәйем – намаҙға баҫҡан кеше, ә атайым христиан диненән. Әсәйем ураҙа тотҡан саҡта, атайым, әсәйемә ашарға әҙерләүе еңел булмауын аңлап, үҙе бешерә. Ә әсәйем Пасхаға йомортҡа биҙәй, куличтар бешерә. Ағайым ысын рус инде. Ул тәүҙә минең концерттарыма ла йөрөмәй, барыбер аңламайым, ти торғайны. Хәҙер үҙе ҡыҙыҡһына башланы. Ни эшләп мине концерттарыңа саҡырмайһың, ти.\n– Концерттарҙа һине төрлө фамилия менән осратырға була. Йышыраҡ Ғәбитова фамилияһы менән йөрөһәң, әлеге концертығыҙға Чигвинцева фамилияһы менән сығаһың. Береһе – атайыңдың, икенсеһе әсәйеңдең фамилияһылыр?\n– Эйе. Атайым яҡлап фамилиям русса яңғырай бит инде. Ә беҙҙең халыҡҡа башҡорт фамилиялары яҡыныраҡ, ҡолаҡҡа ятышлы. Шуға ла йышыраҡ ошо фамилия менән сығыш яһайым. Минән йыш ҡына: «Һеҙ Риф Ғәбитовҡа кем булаһығыҙ?» – тигән һорау менән мөрәжәғәт итәләр. Риф ағай быға: «Бына бейеүеңде күҙәтеп йөрөйөм, Юлиә, йөҙөмә ҡыҙыллыҡ килтермәйһең. Ярар, ҡыҙым булырһың», – тип көлә.\n– Учалынан «Каруанһарай» төркөмөнә, филармонияға нисек килеп эләктең?\n– Училищела бик һәйбәт уҡый инем. «Һин уҡытыусы булаһың, беҙ һине шуның өсөн әҙерләйбеҙ, беҙҙә эшләйәсәкһең», – тип уҡыттылар. Бер ҙә, бейеүсе булып китермен, ҙур сәхнәләрҙә бейермен, тип хыялланмай инем. Буйға ла оҙон түгелмен. Ярай, бында йылыла училищела уҡытырмын, тип үҙемде тынысландыра инем. Бер мәл беҙгә Ф. Ғәскәров исемендәге дәүләт академия халыҡ бейеүҙәре ансамбленән Гүзәл Әсәҙуллина менән Рим Әбделмәнов килде һәм мине ансамблгә һайлап алды. Өфөгә килгәс, министрлыҡ менән һөйләшеп, училищены ситтән тороп тамамланым. Училищела булмаған хәл – ситтән тороп уҡыуға күсеп, бөтәһен аптыратып уҡып бөттөм. Ансамблдә дүрт йыл самаһы эшләнем. Унда бик оҡшай торғайны, әммә тора-бара ҡараштар ҙа үҙгәрә, яңғыҙ бейеүҙәр ҙә башҡарғы килгәндер. «Каруанһарай» егеттәре (беҙ улар менән бер ҡатта эшләнек) үткән һайын, әйҙә, беҙгә күс, тип өгөтләй башланы. Рафаэль менән таныштыҡ. Шулай, уйланып йөрөй торғас, ансамблдән популяр төркөмгә күсеп килдем. Күскәнемә тамсы ла үкенмәйем. Бейеүсе өсөн сәхнәнән үҙ исемеңде ишетеү бик ҡыуаныслы. Филармонияға килеп уңдым. Бөтә Рәсәйҙе урап сыҡтыҡ, Австрия, Германия, Словакия, Швеция, Швейцария, Италия, Францияла концерттар менән сығыш яһаныҡ.\n– Тамашасы бар ерҙә лә бер түгелдер бит. ҡайҙа йылыраҡ ҡабул итәләр, ҡайҙа нығыраҡ ҡул сабалар, тигәндәй...\n– Башҡорттар булған ерҙә сығыштарыбыҙҙы ҡыуанып, баҫып тороп ҡарайҙар. ҡайһы бер ерҙә хатта үҙҙәренең тәҡдимдәрен дә еткерәләр, беҙҙә икенсе төрлөрәк бейейҙәр, тиҙәр. Японияла «Заһиҙә»не башҡара инем, уны, ушу һымаҡ, тип әйттеләр, ҡыҙыҡ күреп ҡарап ултырҙылар. Ғөмүмән, бейеүҙе бөтә ерҙә лә яраталар, бейеү башланһа, тамашасылар йылмайып ебәрә, дәртләнеп китә.\n– Ниндәй бейеүҙәргә өҫтөнлөк бирәһегеҙ?\n– Әлеге концертыбыҙҙа Мексика, Америка, Кавказ, ҡалмыҡ, сиған, һинд бейеүҙәре буласаҡ. Был репертуар тиктән түгел. Беҙ Рафаэль менән икебеҙ ҙә тыйнаҡ, оялсан кешеләр, был бейеүҙәр ҙә холҡобоҙҙоң шул сифаттарын күрһәтә. Кавказ бейеүендә лә күҙҙе аҫҡа төшөрөп, күтәрелеп ҡарарға ла оялып ҡына бейеп йөрөйһөң бит инде...\n– Кавказ бейеүе тигәс, ҡыҙыу ҡанлы ир-егеттәрҙең тештәренә бысаҡ ҡыҫтырып бейеүҙәре күҙ алдына киләсе...\n– Ир-егеттәре, ысынлап та, шулай. Хатта ҡыҙыҡлы хәлдәр ҙә булып бөттө. Сәхнәлә бейеп йөрөгәндә, һикереп сәхнәгә менәләр ҙә, Рафаэлдән шәберәк бейеп, минең иғтибарҙы йәлеп итергә тырышалар. Рафаэль минең өсөн көрәшеп, үҙе лә тоҡанып китә. «Бейеү ошондай булырға, Кавказ халҡының темпераментын ошолай күрһәтергә тейеш икән», – тип уйлай башлайым, ти ул.\n– Ә бейеүҙәрегеҙҙе кем ҡуя? Мексика, Кавказ бейеүҙәрен өйрәтер өсөн был халыҡтарҙың милли үҙенсәлектәрен һәйбәт белгән профессионалдар кәрәктер бит...\n– «Кавказ батшалары бейеүе»н Чечен Республикаһының мәҙәниәт министры Декалу Музакаев ҡуйҙы. Шулай уҡ беҙҙең менән Башҡортостандың атҡаҙанған артистары Әлфиә Тимерғәзиева, Рәфҡәт Саттаров, Ш. Бабич исемендәге республика дәүләт йәштәр премияһы лауреаты Рәис Низаметдинов эшләй.\n– Тимәк, бейеүҙәрҙе үҙегеҙ сығыш яһап йөрөгән ерҙә, шул төбәктең үҙенсәлеген һалып өйрәнеп ҡалырға тырышаһығыҙ?\n– Эйе, бейеүҙе бары тик ҡарап ҡына өйрәнеп булмай. Беҙҙең Мексика бейеүҙәрен ҡуйыусы Әлфиә Тимерғәзиева, мәҫәлән, Мексиканан килеүсе бейеүселәрҙән мастер-кластар алған. Тере материал менән эш итеү был халыҡтарҙы аңларға, ниндәйҙер кимәлдә улар кеүек тоя белергә өйрәтә. Әлеге көндә Әзербайжан вәкилдәре менән бейеү әҙерләү буйынса һөйләшеүҙәр алып барабыҙ.\n– Бейеүҙе өйрәнеү күпмерәк ваҡыт талап итә һәм Рафаэль менән бергә эшләү дәүерегеҙҙә сәхнәгә нисә бейеү сығарҙығыҙ?\n– Өйрәнеү ваҡыты төрлө сәбәптәрҙән тора. Пар булғас, кемдер тиҙерәк отоп алыуы мөмкин, кемгәлер ниндәйҙер хәрәкәттәрҙе өйрәнеүе ҡыйыныраҡ. Был бейеүҙең төрөнә лә бәйле. Ә сәхнәгә бергәләп 15-ләп бейеү сығарҙыҡ. Был күпме, әҙме – әйтә алмайым. Бейеү – йыр түгел, көн һайын яңыны өйрәнеп булмай. Ул бала һымаҡ ҡына, үҙенә бик күп иғтибар талап итә, бейеү ҡуйыусы менән эш итергә, костюмдар тектерергә, аранжировка эшләтергә кәрәк. Шунан һуң ныҡлап сәхнәлә оҫталығыңды шымарта башлайһың. Тәүҙә бәләкәй сәхнәлә, әлбиттә. Унда үҙеңде нисек тояһың, нисек булырға тейеш – барыһы ла күҙҙән үткәрелә. Бер-ике айҙан бейеү ҙур сәхнәгә сығарыла. Тамашасының уны нисек ҡабул итеүенә лә иғтибар итәһең. Шулай тора-бара бейеү бөтә тәнеңә, аяҡтарыңа һеңә. Һәм хатта бармаҡ остарың менән уны тоя башлайһың икән, тимәк, бейеү әҙер. Ә әгәр ошо кимәлгә еткерелмәгән икән, уға хистәреңде, кисерештәреңде ҡуша алмайһың, бары тик йылмайып, нисек яңылыш баҫмайым икән, тип уйлап йөрөйһөң.\n– Бейеү, бер яҡтан, һаулыҡ өсөн файҙалы булһа, икенсе яҡтан, насар эҙемтәләре лә бар. Балет бейеүселәре, белеүемсә, 20 йыл эшләгәндән һуң пенсияға китә. Һеҙҙә нисек? Һәм ошо һөнәрегеҙҙең ҡыйынлыҡтарын тойғанығыҙ бармы?\n– Халыҡ бейеүҙәрен башҡарыусыларҙың да пенсияға тиклемге хеҙмәт стажы – егерме йыл. Бер көн икегә һанала. Алла бойорһа, Рафаэль менән ун йылдан пенсияға сығабыҙ (көлә). Ә ҡыйынлыҡтарға килгәндә... Сәхнәлә бейеп йөрөгәндә ауырығаныңды ла, температура булғанын да һиҙмәйһең. Тамашасы алҡыштарына күмелеп, ҙур кинәнес кисереп, бейеп тик йөрөйһөң. Ә бына юлда йөрөүе икенсе хәл. Гастролдәргә йөрөп кенә һаулығым бөтә, тип уйлайым. Өфөлә генә бейеп йөрөһәң, әлбиттә, рәхәт булыр ине. Әммә донъя күреп, әллә күпме тәьҫорат алып булмаҫ ине. Ике рәхәт бергә килмәй.\n– Шәхси һорау ҙа бирәйем әле. Был мине генә түгел, бүтәндәрҙе лә ҡыҙыҡһындыралыр, моғайын. Рафаэль тураһында шул тиклем йылы итеп һөйләйһең, был шәхси тормошоғоҙҙа нисек сағыла? Яҡындарығыҙ бындай мөнәсәбәттәрегеҙҙе нисек ҡабул итә?\n– Был бик ҡыҙыҡлы һорау булды әле. Ошоға бәйле әллә күпме хәл булып бөттө. Мәҫәлән, сәхнәгә сығырға йыйынабыҙ, әммә бер-беребеҙгә үсеккәнбеҙ, ирешеп бөткәнбеҙ, хатта һөйләшмәйбеҙ. Ә бейеп сыҡҡандан һуң тамашасылар килә лә, һеҙ бер-берегеҙҙе шул тиклем яратаһығыҙ, был сәхнәлә лә шул тиклем ныҡ күренә, ти. Бейеүҙәребеҙ мөхәббәт тураһында бит инде. Ә беҙ шул тиклем ролгә бирелгәнбеҙме икән, тамашасы ышанырлыҡ булғас, һәйбәт инде. Әйткәндәй, филармония эсендә лә шундай төрлө һүҙҙәр йөрөй. Рафаэль, хәрби тәрбиә алғанғамы икән, һәр саҡ минең алда ишекте аса, костюмдарҙы күтәреп йөрөй. Ошо һигеҙ йыл эсендә унан бер ҡасан да насар һүҙ ишеткәнем булманы. Төрлө кешеләр менән эшләргә тура килде һәм сағыштыра алам: Рафаэль шул тиклем уңайлы партнер. Бер-беребеҙгә өйрәнеп тә киткәнбеҙҙер инде. Гастролдәргә йөрөгәндә генә, һине минең ҡатыным тип уйлап, ҡыҙҙар ҡарамай, тип зарланып ала.\nӘлеге концертыбыҙ ҙа ошо беҙҙең турала йөрөгән мифтарға ҡоролған. Был идеяны Сулпан Асҡарова тәҡдим итте. Беҙҙең алда хәҙер ошо мифты таратырғамы, әллә, киреһенсә, ҡабартып ебәрергәме, тигән һорау тора. Концертты шулай ҙа «Һин һәм мин» тип атаныҡ. Ә был хәлдең нимә менән бөтөрөн тамашасылар 31 мартта концертыбыҙға килеп белә ала.\n– ҡыҙыҡлы әңгәмә өсөн рәхмәт, Юлиә. Яңы ижади үрҙәр насип итһен.


Стәрлетамаҡ ҡалаһында фирма етәксеһе мутлашыуҙа ғәйепләнә\nӘле уға ҡарата енәйәт эше асылған. 39 йәшлек ҡатын төҙөлөш-монтаж хеҙмәте күрһәтеүсе ойошмаға етәкселек иткән. Асыҡланыуынса, ханым рөхсәте булмай тороп, төҙөлөп бөтмәгән йорттарҙағы фатирҙар менән дөйөм суммаһы 40 миллион һум тәшкил иткән һатыу һәм һатып алыу килешеүҙәре төҙөй\nТорлаҡты ул төҙөлөш ойошмаһына ҡарағанда күпкә арзаныраҡ хаҡҡа тәҡдим итә. Ләкин был фатирҙар уның милкендә булмай.\nМаксим Родионов, Башҡортостан байынса ЭЭМ-ның матбуғат хеҙмәте етәксеһе: «Тикшереү һөҙөмтәләре күрһәтеүенсә, ҡатын пирамида принципы буйынса эшләй. Торлаҡты тәүге килешеү төҙөүселәр генә ала. Әле зыян күреүсе 15 кеше полицияға мөрәжәғәт иткән».


Үҙгәреш осоронда… » Башҡортостан гәзите\n31-10-2017, 00:07 // Йәмғиәт // Баҫып сығарырға\nМине редактор итеп 1986 йылдың ғинуар айында билдәләнеләр. М.С. Горбачев илде, тормошто яңыртырға тотонған ваҡыт ине. Ул саҡтағы тәртип буйынса Мәскәүҙә Үҙәк комитетта ике бүлектә әңгәмәләшеү үткәс, иртәгәһенә Өлкә Комитет бюроһында раҫлап та ҡуйҙылар. Быға тиклем район гәзитендә, китап нәшриәтендә, журналда эшләп, Мәскәүҙә Ижтимағи фәндәр академияһында уҡып, Өлкә Комитетта пропаганда бүлеге мөдиренең матбуғат буйынса урынбаҫары булып өлгөргәйнем.\nРедакцияла бик тәжрибәле журналистар эшләй ине, шуға улар менән уртаҡ тел табып, бергәләп гәзит сығарыу ауыр булманы. Күмәк ижад, ғөмүмән, ығы-зығылы гөжләп торған бал күсе эшен хәтерләтә. Баш мөхәррир бүлмәһенән һис ҡасан кеше өҙөлмәй. Берәү керә, берәү сыға. Коридор аша ла секретариаттың ишектәре шар асыҡ, унда ла ҡулдарына йә ҡағыҙ, йә һүрәт тотҡан ағайҙар мәж килә. Түр бүлмәнән яуаплы секретарь Аҡмал Ғәниевичтың:\n– Беренсе битте биләмәй тороғоҙ, Аҡ йорттан ҙур материал килә, – тигән тауышы ишетелә.\nУның урынбаҫары Кинйәғәле Яҡуп улы хәбәрҙәр бүлегенән көн ҡаҙағына һуҡҡан мәғлүмәт талап итә.\nСекретариатҡа әленән-әле ҡулына киләһе һандың биттәрен тотҡан баш мөхәррир урынбаҫары инеп сыҡҡылай. Буш ҡалған урынға “досыл” һорай. Көҙгө ырҙын табағындағы кеүек, һәр кем үҙ урынында “ыңғыраша”. Тик ырҙында бер ай ыңғырашһаң, гәзиттә – көн дә. Тиргәшеп тә китәбеҙ. Гәзитте аҙна буйы ваҡытында сығарырға кәрәк ине.\nБаш мөхәррир булып эшләй башлауымдың тәүге көндәренән кисергәндәрем – ул яңылыҡ һәм ижад шатлығы. Бер уйлағанда, гәзит тигәнең торғаны бер мөғжизә ине. Ижадсы ҡәләм менән ҡағыҙға һүҙ төшөрә, был һүҙ шундай мәғәнәгә эйә, хатта тормошта юҡты бар йә иһә барҙы юҡ итә. Ташҡа баҫылып сыҡҡан мәҡәлә бына шундай көскә эйә була торғайны. Совет заманында бөтә матбуғат баҫмалары ла партия ҡулы аҫтында булды, уның етәкселегендә эш итте. Ә партияның ҡулы ауыр. “Һүҙ азатлығы” тигән нәмәгә, хаталарға юл ҡуйырға ярамай торғайны, сөнки матбуғат һүҙенең көсө, ҡеүәте бик ҙур ине.\n“Башҡортостан”дың ул заманда тиражы 110 мең данаға етте. Был редакция коллективының, райком һәм горком етәкселәренең, беҙҙең ауыл һәм ҡала хәбәрселәренең ныҡышмалы хеҙмәтенең һөҙөмтәһе булды. Эшләй башлағас та, баш мөхәррир булараҡ, секретариат, бүлектәр, үҙ хәбәрселәр алдына шундай талап ҡуйҙым: гәзит битендә кеше уҡымай торған бер генә мәғлүмәт тә булырға тейеш түгел. Алдағы һанға мәҡәләләрҙе секретариатҡа инеп үҙем һайлап алам. Илке-һалҡы яҙылғандары баҫылып сыҡмай ҡала килде. Һәйбәт, уҡымлы әйберҙәргә ҡытлыҡ кисерелде, ләкин тора-бара күп яңы рубрикалар, темалар, жанрҙар барлыҡҡа килде. Улар ил, республика, иҡтисад, сәйәсәт, мәҙәниәт, халыҡ тормошона бәйле ине. Гәзиттә яҙышырға әҫәрҙәре уҡымлы яҙыусыларҙы, шағирҙарҙы, тормоштоң уртаһында ҡайнаған эшсе һәм ауыл хәбәрселәренең әйберҙәрен, үҙебеҙҙең даими уҡыусыларыбыҙҙы киң йәлеп иттек.\nАвгуст, сентябрь айҙарында Өфөлә, бүтән ҡалаларҙа һәм райондарҙа иң һәйбәт мәҙәниәт һарайҙарында “Башҡортостан”дың һәм уның дуҫтарының байрамдарын үткәрҙек, уларға республиканың иң данлыҡлы һәм танылған кешеләрен – үҙебеҙҙең авторҙарҙы саҡырҙыҡ. Ошолай эшләү барышында мин тағы бер ҡыуаныслы хәҡиҡәткә инандым. Ул гәзиттең, журналистарҙың тормошо менән ябай кешенән алып ауыл, ҡала, завод, хужалыҡ, республиканың көндәлек ихтыяждарының тығыҙ бәйләнгән булыуын аңлау ине. Матбуғаттың көсө дөрөҫлөктө, алдынғыны, яңыны яҡлауҙа ине.\nТәнҡитте бер ҡасан да яратмайҙар. М.С. Горбачев “билдәлелек – үҙгәртеп ҡороуҙың төп шарты” тип иғлан иткәс, журналистарҙың эше тағы ла ҡатмарлашты. Хәбәрселәр тәнҡит утын көсәйтте, горком, райком секретарҙарының, министрлыҡ, ведомство, предприятие, хужалыҡ етәкселәренең етешһеҙлектәре тураһында яҙа башланы. Һөҙөмтәлә обком пленумы етһә, беҙҙең тетмәне-тетәләр. Таяҡтың башы иң тәүҙә баш мөхәрриргә төшә. М.З. Шакиров матбуғатты яҡлай, аппаратта теләһә кемгә уның эшенә тығылырға ирек бирмәй ине. “Башҡортостан” өҫтөнән бер нисә ялыуҙы тикшерергә Фәйзулла Солтановҡа йөкмәтте. Ул обком секретары булған кеше. Беҙҙең гәзитте көн һайын энәһенән-ебенәсә уҡый. Һиҙәбеҙ, эшебеҙҙең ыңғай яғын да, етешһеҙлеген дә белеп тора. Бөрйән,Ҡыйғы, Күмертау партия комитеттары менән гәзит араһында ҙур ығы-зығы ҡупҡас, ул эште ҙурға ебәрмәне. Ғәйеп атта ла бар, тәртәлә лә бар, тип үҙ фекерен яҙып бирҙе.\n“Башҡортостан”да эшләгән дәүерҙә тағы шуға инандым. Кеше өсөн иң ҙур бәхет – эштән кинәнес табып, ҡәнәғәт булып йәшәү. Ошо ваҡытта мине матбуғат эшенең бөтә аҡылымды, йәнем-тәнемде биләгән, һис биҙҙермәй, гел үҙенә тартып торған бер шөғөл икәнлегенә төшөндөм. 12 сәғәтлек эш ваҡытым “һә” тигәнсә үтеп китә ине. Коммунистик урамынан йәйәү Хоҙайбирҙин, Пархоменко урамдары аша Матбуғат йортона йәйәү йөрөй торғайным. Эшкә барышлай атлап барған ыңғайы үҙем дә һиҙмәҫтән аяҡтар үҙенән-үҙе йүгерә башлай торғайны.\nРедакцияла дүрт йыл эшләү дәүерендә журналистар коллективы яртылаш алмашынды. Иң ауыр 70-се йылдарҙа “Совет Башҡортостаны”н халыҡ араһында ҙур абруй ҡаҙанған иң уҡымлы матбуғат баҫмаһы иткән А.Ғ. Саптаров, А.Р. Йосопов, Ғ.Ш. Үзбәков, К. Амантаев, А. Байсурин, Р. Насиров, И. Мырҙабаев, Ю. Әхмәҙиев, Ә. Бикҡолов, М. Мостафин, Ф. Абдуллин, М. Тимербулатов, Н. Иҫәнбаев, С. Бәҙретдинов, М. Шәрипов, Й. Яҡшыдәүләтов һәм башҡа журналистарҙың исемдәрен хөрмәт менән телгә алам.\nӘле әйтеп үткән ветерандарҙың күпселеге хаҡлы ялға киткәс, редакцияға йәштәр килде: Ишембайҙан ҡала гәзите редакторы Марат Муллаҡаев – сәнәғәт бүлегенә, Сибайҙан ҡала мәғариф мөдире Самат Мөхәмәтйәнов – совет бүлегенә, редакцияның хаттар бүлегенә – Фәүзиә Иҙелбаева, әҙәбиәт бүлегенә – Сабир Шәрипов. Коллективта журналистар, үҙ хәбәрселәр, тәржемәселәр, секретариат хеҙмәткәрҙәре, корректорҙар бер төптән эшләне. Гөлфиә Янбаева, Әлфиә Аҡбутина, Мәхмүт Хужин, Рәшит Кәлимуллин, Тәлғәт Шаһманов, Марат Төхвәтуллин, Марат Байназаров кеүек йәштәр төпкә егелеп, әүҙем эшкә тотондолар.\nГәзиттең ул замандарҙа уңышы, хәҙер аңлауымса, тимәк, редакцияның, халыҡты борсоған, уны ҡыҙыҡһындырған мәсьәләләр буйынса үҙ ҡарашы, көн дә сыҡҡан баҫманың уңышы мәҡәләләр өймәһе түгел, ә тормоштағы һәр нәмәгә үҙенең мөнәсәбәтен, ҡарашын белдергән көндәлек иптәш булыуында ине.\nТағы бер әйбер хаҡында әйткем килә. Халыҡ бөйөк, бөтәһен дә күрә, белә тиһәк тә, ул да ҡайһы бер ауыр мәлдә ҡаушап, ойоп, күңеле төшөп китә. Бына был саҡтарҙа уның рухын күтәргән, өмөтөн арттырған, ихтыярын нығытҡан шағирҙар, ғалимдар, тура һүҙле, аҡыллы йәмәғәт һәм дәүләт эшмәкәрҙәренең фекере кәрәк. Улар менән һәр саҡ дуҫ йәшәргә, һәммәһен гәзиткә яҙышырға йәлеп итергә кәрәк.\nҺүҙемде тамамлап, редакция коллективына, унда ҡасандыр эшләп киткән журналистарға, гәзиттең дуҫтарына ныҡлы һаулыҡ, рух ныҡлығы, күңел көрлөгө, тормошта һәм эштәрендә уңыштар теләйем. Тыуған республикаһының исемен йөрөткән “Башҡортостан” йәшәһен. Халҡы күрһен сафаһын. Оло байрам менән!\n1986 – 1990 йылдарҙа “Совет Башҡортостаны” гәзитенең баш мөхәррире.


Компьютер оптик ҡорамалдар-драйв эске һәм тышҡы чет спецификацияһы эсенә тасуирлау тулы | | БЛОГЫ ОС-КИБЕТЕНДӘ\nJune 17, 2019 электрон коммерцияға Компьютер, Электроника, ОС-КИБЕТЕНДӘ, Ярҙам OSGEAR , Продукттары, Һаҡлау, Технология 0\nОптик-драйв һайлау иң мөһим фактор (Компакт-диск, DVD-диск, Блю-Реү) был төр диск, улар менән ҡулланып булмай-драйв, шулай уҡ функция үтәй драйв.\n-ROM: Бары Тик Хәтер Өсөн Уҡыу. Диск яҙҙырырға ярамай, инде уның менән китә ул мәғлүмәттәр менән заводы. Ә-диск диск уҡырға мөмкин ине, әммә улар яҙғандың, бер ниндәй ҙә файҙаһы юҡ буш һәм дисктар өсөн.\n-Р: Яҙыу. Һеҙ был дискка яҙылған бер тапҡыр (әгәр сездә бар,- R диск). Тик һеҙ’ре яһаны, был’ы һөҙөмтәле -диск.\n-РВ: Перезаписываться. Алйот ҡыҫҡартыуҙарға тағы ла бер, был тәҡдим мәңгелек “уҡыу һәм яҙыу” минең өсөн. Был диск яҙам һеҙгә, ул стәрле, һәм уны ҡабаттан яҙа .\n-Ҡабат: Стирание Яҙыу. Блю-вариациялары реү-РВ, аҡыл менән күпкә ҡыҫҡартыу.\nЯндырыу: Диск яҙмаһы. Был’ы жечь саҡырҙы, сөнки ул’ы лазер ярҙамында яһала, ручка түгел.\nDVD+Р.; +РВ; ±Р, ±Менән rw: Стандарттары һәм ике яҙыу бар яҙҙырыу өсөн DVD-диск: Dvd диск-R һәм DVD+Р., һәр РВ эквиваленты менән вариациялары, талап итә һәм уларҙың һәр береһенең үҙ төрө диск һәм буш прокатиться. Был ± билдәһе, һеҙ’диск булмаһа ғына таба, һеҙгә әйтәм, бәлки, диск тип янған – һәм +. Ғәмәлдә бөтә был көндө диск ±, улар араһында айырма яһап, +һәм r -Р кәрәге.\nДл: Ике Ҡатлам. Был парлы тиерлек артыу йәки һыйҙырышлыҡ һәм dvd BD. Ниндәй DVD йә Blu-ray-драйв диск уҡырға мөмкин дл.\nДрайв функциялары һәм төрҙәре >>>\nКомпакт-дисктар, уҡыу өсөн тәғәйенләнгән компакт-диск-д (аудио) диск, КОМПАКТ-ДИСК (мәғлүмәт) диск, һәм (ғәҙәттән) Диск, CD-R йәки CD-rw дисктарына яҙылған мөмкинлектәре менән.\nЕтешһеҙлектәр компакт-диск булып тора, йәғни ул уҡыу мөмкин түгел DVD-видео, DVD-аудио, или DVD-ROM һәм ул мөмкин түгел, диск дискыға яҙҙырып.\nҺәм компакт-диск, DVD-диск компакт-диск-д, КОМПАКТ-ДИСК, һәм компакт диск-R/rw дисктарына, әммә уларҙың уҡыусылары шулай уҡ DVD-видео, DVD-ДИСК, һәм (ҡайһы) Проигрыватель DVD-диск audio.\nDVD-диск, уҡыусылар өсөн генә ҡоролош, һәм дисктар яҙҙыра алмай..\nБыл CD-rw дисктарына\nКомпакт-диск, шулай тип аталған компакт-диск , CD горелка, cd йәки-рекордер. Компакт-диск, шулай уҡ уҡыу булараҡ форматында CD-ROM cd диск-д, КОМПАКТ-ДИСК, һәм компакт диск-R/RW, әммә арзан мәғлүмәт яҙып ала һәм компакт-Р (яҙа-юҡ) һәм CD-RW менән (перезаписываться) диск.\nБыл уҡыу мөмкин драйв CD-RW һәм DVD-RAM менән, әммә ул ғына яҙҙырылған cd-RW түгел DVD-диск\nБлю-Реү Комбо-Драйв (БД-ДИСК)\nПроигрыватель Blu-ray плеер нимә уйнайбыҙ Blu-ray һәм, DVD-диск, һәм CD. 3D уны хупланы(3d ҡорамалдары һәм программалар менән тәьмин ҡулланылған әҙер). Рәхим итеп, яҙығыҙ ла иғтибар диск/дискыға яҙҙырып Blu-ray әммә еңелеү булыуы һәм диск Blu-ray һәм cd һәм dvd уҡыу һәм яҙыу.\nДиск Blu-ray-драйв горелка\nНакопитель яҡлау форматында BDXL. 128 ҡатлам ҡатлам яҡлау һәм диск четырехъядерный 100гб bdxl өслө бәләбәйҙән Blu-ray медиа. Уны уҡырға алалар, BD диск-диск ROM, уҡыу/яҙмаларҙың береһе., икеләтә, трехместный, һәм квад-BD ҡатлам диск-диск R. CD һәм dvd форматында бергә уҡыған яҙыусы һәм тышҡы кире записи на.\nЙәки ҡулайламаның нисек һайларға sata IDE >>>\n. Оптик Дискка кабель аша хәбәр итергә булышлыҡ итә интерфейсный .\nЯҡшыртыу технологияһы нисек һалып расшифровываться SATA Serial интерфейсы (сериялы йәки ATA) йәки параллель саҡыра һәм шулай уҡ pata ide ata. SATA-ҡаты диск тиҙ арала яңы стандарты эшләй һәм был SATA, д PATA (Язь) диск. Өсөн SCSI (Кесе Компьютер Системаһы Интерфейсы) башлыса сәнәғәттә ҡулланыу.\nКомпьютер үҙе ҡарарға кәрәк һеҙ’ы инструкция әсә түләү билдәләү һәм түләү йәки әсә ҡарауынан һеҙ, әгәр уны иҫке йәки яңы ида зат затына бар SATA. Ике төрө бар, хатта зат әсә түләй ала.\nСкачать Механизмдарын >>>\nОптик системаһы, ноутбук һәм өстәл ике тейәү-драйв механизмы бар. .\nЛоток-оптик дискка компьютер өҫтәле. тейәү өсөн механизмдар, ҡағиҙә булараҡ, ярайһы күләмле.\nНоутбук өсөн, лоток-күпкә кәмерәк механизмы скачать.\nЛоток Диск йөкләнеш – Лоток.-механизм скачать, моторизовать диск ҡуйыу лоток, компьютер һәм ул хәрәкәткә килә..\nСкачать драйв Слот – . скачать механизмы щелевой , моторизовать диск диск эсендә күсеп сыға һәм драйв слот өсөн ҡулланылған һәм таҫма вставляться..\nСтандарт-Драйв Оптик Бейеклеге>>>\nКомпьютер өҫтәле., тѳрлѳ накопитель стандарт 5,25 оптик-дюймовый формаларын-фактор .\nНәҙек стандарттары Ноутбук бар. драйв эске ҡоролошо күләме: 12.7һәм 9,5 ма ма\nБына оптик-драйв төп дөйөм индергән..\nАртабан өсөн күберәк мәғлүмәт, рәхим итегеҙ, бында басыгыз.\nтөҙөлөш менән булышыу Йәмәғәт Тәғәйенләнде Технология ОС-КИБЕТЕНДӘ Серияһы Хуплай Драйверы Кәрәҙле Телефон Программалар менән тәьмин итеү Микроэштәре процессоры Technology_Internet юридик, аңлатмалар биреү Samsung Компания HTC ярҙам драйверов Модель Айланмалар Микроэштәре HD графика Нокиа Интел 64-Windows битный\nTechnology_Internet смартфоны HD графика Микроэштәре Samsung Программалар менән тәьмин итеү Серияһы Хуплай Драйверы Сони Эриксон Нокиа Компания HTC Микроэштәре Технология Кәрәҙле Телефон Samsung Галактика Йәмәғәт Тәғәйенләнде төҙөлөш менән булышыу ОС-КИБЕТЕНДӘ Серверы Intel юридик, аңлатмалар биреү 64-Windows битный ярҙам драйверов Интел Модель Айланмалар процессоры Компания Qualcomm


Ғәйет намаҙы | Әбйәлил - Абзелил\nӘбйәлил - Абзелил > Доғалар һәм намаҙ > Ғәйет намаҙы\n« Ҡәҙер кисәһе көнө\n«Әл-Ҡадр» сүрәһе »\nПәйғәмбәребеҙ заманында ҡайһы бер кешеләр ураҙаны ғәйет намаҙына ҡәҙәр дауам итә, тип уйлағандар, шуға ла намаҙға тиклем ашамағандар һәм эсмәгәндәр. Пәйғәмбәребеҙ Рамаҙан ғәйете көнөнә ураҙа тамам булыуын күрһәтеү өсөн, ғәйет намаҙынан алда хөрмә ашаған. Ә, Ҡорбан ғәйетендә намаҙҙан һуң ауыҙ асҡан. Рамаҙан ғәйете өс көн, Ҡорбан ғәйете дүрт көн дауам итә. Ғәйет көндәрендә осрашҡан мосолмандар бер-береһен ғәйет байрамы менән ҡотлайҙар, бер-береһе өсөн доға ҡылалар. Мәҫәлән: “Ғәфәраллаһү ләнә үә ләкүм”, йәғни “Аллаһ беҙҙе лә, һеҙҙе лә ғәфү итһен”. Йәки: “Тәҡәббеләллаһү Тәғәлә миннә үә минкүм”, йәғни: “Аллаһ Тәғәлә беҙҙән үә һеҙҙән ҡабул итәргә бойорһон”.\nЙома намаҙы фарыз булған кешеләргә байрам намаҙҙары вәжиб: Ураҙа байрамы намаҙы менән Ҡорбан байрамы намаҙы. Уларҙың уҡыу ваҡыты ҡояш ҡалҡып 45 минут үткәндән алып өйләгә хәтлем дауам итә. Байрам намаҙҙары йәмәғәт менән ике рәҡәғәт уҡыла.\nНамаҙға ошолай ниәт ҡылына: «Бисмилләәһир-рахмәәнир-рахииим. Иләһи ниәт ҡылдым ике рәкәғәт Ҡорбан ғәйете (йәки Ураҙа-фитыр) намаҙын үтәмәккә (үтәргә). Ойоном (эйәрҙем, ҡабатлайым уның артынан) ошо имамға. Халисән лилләһи Тәғәлә. Аллаһү әкбәр», — тип, ҡиблаға ҡараған килеш ҡулдарҙың;(ус төбөн ҡиблаға ҡарай) баш бармағын ҡолаҡ йомшағына тейҙерелә. Артабан уң ҡулды һул ҡул өҫтөнә ҡуйған хәлдә ҡулды кендек өҫтөндә тотоп, «Ҫәнә» — «Сүбхәнәкә» уҡыла: «Сүбхәнәкә Аллаһүммә үә бихәмдикә үә тәбәракәс-смүүкә үә тәғәәләә джәддүкә үәләә иләәһә ғайрүк». Унан һуң һәр кем, намаҙға керешкәндә кеүек, ҡулдарын өс мәртәбә күтәреп, баш бармаҡтарың ҡолаҡ йомшағына тейҙереп, өс тапҡыр тәҡбир: «Аллаһү әкбәр», — тип әйтә. Тәкбирҙәр араһында ҡулдары бағланмай һалынып тора. Бынан һуң, уң ҡулды һул ҡул өҫтөнә ҡуйған хәлдә бағлап, «Әғүүҙү билләәһи минәш-шәйтаанир-раджим» әйтеп, «Фатиха» һәм башҡа бер сүрә уҡыла.\n"Аллаһү әкбәр", тип рөкүғҡа китәбеҙ, йәғни: ярым бөгөләбеҙ, ҡулдар теҙҙәргә ҡуйыла, ирҙәрҙең теҙҙәре әҙ генә бөгөлә. Өс тапҡыр: «Сүбхәәнә раббийәл ғәҙим», тип әйтелә. Шунан һуң имам: «Сәмиғәллаһү лимән хәмидәһ» тип әйтә, тураяһың. Шунаң имам менән бергә: «Раббәнәә ләкәл хәмде», тип: «Аллаһү әкбәр», тип сәждәгә китәһең. Сәждәлә өс тапҡыр: «Сүбхәәнә раббийәл әғлә», тип әйтәбеҙ ҙә, «Аллаһү әкбәр», тип ҡалҡабыҙ. Сәждәне ҡабатлайбыҙ, өс тәкбир вәжибтер. Шулай бер рәкәғәт тамам була. 2-се рәҡәғәттең ҡыямына баҫабыҙ. Эстән: «Бисмилләәһир — рахмәәнир-рахииим», тип әйтеп, «Фатиха» һәм тағы бер сүрә уҡығандан һуң рөкуғ ҡылыр алдынан, иң беренсе рәкәғәттәге кеүек, өс тапҡыр тәҡбир әйтелеп, өс тапҡыр ҡулдар, ҡолаҡҡа күтәрелер, 4-се тәкбир менән рөкүғҡа кителә. Рөкуғ һәм сәждә ҡылғандан һуң,ҡағдала уҡыла: «Тәшәһһүд»: «Әттәхиййәтү лилләәһү үәс-саләүәәтү, үәт-ттаййибәәәт. Әссәләмүғәләйкә әййүһән-нәбиййү үә рахмәтул-лааһи үә бәракәәтүһ. Әс-сәләмүғәләйнәә үә ғәләә ғибәәдилис-салихииин. Әшһәдү әл-ләә иләәһә илләл-лааһү үә әшһәдү әннә Мүхәммәдән ғәбдүүһүү расүүлүһ».\n«Салауат»: «Аллааһүммә салли ғәләә Мүхәммәдиү үә ғәләә әәли Мүхәммәде. Кәмәә салләйтә ғәләә Ибрааһиимә үә ғәләә әәли Ибрааһиимә иннәкә хәмидүм мәджиииде. Аллааһүммә бәәрик ғәләә Мүхәммәдиү үә ғәләә әәли Мүхәммәде. Кәмәә бәрактә ғәләә Ибрааһиимә үә ғәләә әәли Ибрааһиимә иннәкә хәмиидүм мәджииде».\n"Доға аяты": «Раббәнәә әәтинә фиддүнйәә хәсанәтәү үә фил-әәхирати хәсанәтәү үә ҡыйнәә ғәҙәәбәән-нәәәр».\nШуның һуң тәүҙә уң яҡҡа: «Әссәләәмүғәләйкүм үә рахмәтуллаааһ» һуңынан һул яҡҡа башты бороп сәләм бирелер. Шунан һуң ҡулдарҙы күтәреп, өс мәртәбә: «Әстәғфируллаааһ», — тип әйтеп, «Сәләм» доғаһы уҡыла. «Аллааһүммә әнтәс-сәләәмү үә минкәс-сәләәмү тәбәәрактә йәә зәлджәләәәли үәл-икрааам».\nӘгәр ғәйет байрам намаҙы, берәр сәбәп менән беренсе көндә уҡылмай ҡалһа, шулай уҡ икенсе көндә лә уҡылмаһа — унан ары ла уҡылмаҫ:\nҒәйет намаҙында хөтбә вәжиб түгел, ә, бәлки, сөннәттер, ҡорбан ғәйете намаҙы өс көндөң береһендә уҡылырға мөмкин. Унан һуң уҡылмаҫ.\nЭта запись написана автором Назир Сабитов, 15.06.2017 в 01:24, и размещена в категории Доғалар һәм намаҙ. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Хәҙер тауыш биреү өсөн стационар нөктәләр асылды. Унда теләгән һәр кем ҡатнаша ала. “Рәсәйҙең Бөйөк исемдәре” проектының өсөнсө этабы 30 ноябрҙә тамамлана.\n“Рәсәйҙең Бөйөк исемдәре” проектының өсөнсө этабы тулы кимәлдә бара. Финалға 3 шәхес сыҡты. Республика халҡы ла был акция ла әүҙем ҡатнаша. Тап улар “Өфө” халыҡ-ара аэропортына исем һайлаясаҡ. Хәҙер республика халҡы ҡыҙыу линия һәм интернетта великие имена.рф сайты аша ғына түгел, ә махсус стационар нөктәләрҙә лә тауыш бирә ала.\nБындай стационар нөктәләр ҡаланың 4 майҙанда урынлашҡан. “Рәсәй – минең тарихым” тарихи паркында, Башҡорт дәүләт педагогия университетында, Ленин урамындағы республика ирекмәндәр үҙәгендә һәм “Өфө” аэропортында. Һәр нөктә лә ирекмәндәр тауыш биреүселәргә ҡаршы ала.\nАлдағы көндәр ҙә бындай тауыш бирер өсөн стационар нөктәләр Күмертау, Сибай, Октябрьск һәм Туймазы ҡалаларында ла эшләй башлаясаҡ. Стационар нөктәләр 30-сы ноябрға тиклем 12-нән 16 сәғәткә тиклем эшләй. Ә 5 декабрь иһә Өфө эропортының яңы исеме билдәле була.


Өфөлә танылған ғалим, фольклорсы, йәмәғәт эшмәкәре Әхмәт Сөләймәнов вафат булды // Мәҙәниәт | новости башинформ.рф\nӨфөлә танылған ғалим, фольклорсы, йәмәғәт эшмәкәре Әхмәт Сөләймәнов вафат булды\n11:17, 22 ноября 2016 Мәҙәниәт\nӨФӨ, 2016 йыл, 22 ноябрь. /«Башинформ» мәғлүмәт агентлығы, Ләйлә Аралбаева/.\nБашҡортостан фәне һәм мәҙәниәте ҙур юғалтыу кисерҙе. Өфөлә күренекле ғалим, билдәле фольклорсы, йәмәғәт эшмәкәре Әхмәт Сөләймәнов 78-се йәшендә вафат булды. Мәрхүм менән хушлашыу бөгөн көндөҙгө сәғәт 1-ҙә М.Ғафури исемендәге Башҡорт дәүләт драма театрында үтә.\nӘхмәт Мөхәмәтвәли улы Сөләймәнов 1939 йылдың 15 мартында Башҡорт АССР-ның Бөрйән районы Нәби ауылында тыуған. Фольклорсы-ғалим, филология фәндәре докторы (1991), профессор (1995), Салауат Юлаев ордены кавалеры. Рәсәй Гуманитар фәндәр академияһының мөхбир ағзаһы (1995), Рәсәй һәм Башҡортостан Яҙыусылар союзы ағзаһы. Бөтә донъя башҡорттары ҡоролтайының Башҡарма комитеты рәйесе (2002-2006). 1991 йылда М.В.Ломоносов исемендәге Мәскәү дәүләт университетында докторлыҡ диссертацияһын яҡлай. 1991-2002 йылдарҙа Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институтында фольклор һәм сәнғәт бүлеген етәкләй. 2006 йылдан — Мифтахетдин Аҡмулла исемендәге Башҡорт дәүләт педагогия университеты профессоры.\nӘ.М. Сөләймәнов «Башҡорт халыҡ ижады»ның 18 томлыҡ баҫмаһын әҙерләп сығарыуҙа ҡатнашты. Шуның өсөн 1987 йылда башҡа төҙөүсе-авторҙар менән бергә Салауат Юлаев исемендәге дәүләт премияһына лайыҡ булды. Ошо хеҙмәттең рус телендәге баҫмаһын әҙерләгәндә Сөләймәнов өс томлыҡты төҙөүсе булып сығыш яһаны.\nУл — 400 фәнни хеҙмәт, шул иҫәптән 30 монография, мәктәптәр һәм юғары уҡыу йорттары өсөн 40-тан ашыу уҡыу ҡулланмаһы һәм методик әсбап авторы.


Театрҙың ҙур гастролдәре\n14 Сентябрь , 09:16\n14-16 сентябрҙә Ҡырым Республикаһының Симферополь ҡалаһында Мәжит Ғафури исемендәге Башҡорт дәүләт академия драма театрының ҙур гастролдәре уҙасаҡ. Тамашалар Ҡырым-татар академия музыкаль драма театры сәхнәһендә күрһәтелә .\nТеатр һөйөүселәргә 14 сентябрь Т. Миңнуллиндың “Һөйәркә”, 15 сентябрь И. Йомағоловтың “Мөхәббәт ҡоштары” музыкаль комедияһы, 16 сентябрь Д.Урбандың кескәй тамашасылар өсөн “MOUSE STORY” әкиәте һәм Ф. Бүләковтың “Һөйәһеңме – һөймәйһеңме...” трагикомедияһы күрһәтеләсәк.


Ямғырҙар ҡамасаулаһа ла, ауыл эшсәндәре ураҡ тураһында ла онотмай\nБаймаҡ районында әле ужым арышы һуғыла. Урал аръяғы МТС сәсеүлектәре майҙаны ғына быйыл 17 мең гектарға еткерелгән. Уңыш та яҡшы ғына, игенселәр уны юғалтыуһыҙ йыйып алырға тырыша.\nҺуңғы йылдарҙа райондың көрсөккә терәлгән хужалыҡтарының сәсеүлек майҙандары Урал аръяғы МТС-ы ҡарамағына күскәйне. Быйыл предприятие бөртөклө культураларҙы ғына 17 мең гектарҙа сәсте. Районда ураҡ кампанияһын да тәүгеләрҙән булып улар башланы. Әле ҡеүәтле 9 «Нью-Холланд» һәм 4 «Кейс» комбайндары Күлтабан баҫыуҙарында арыш урып‐йыйыуҙа йөрөй. Игенселәргә барлығы мең 870 гектар майҙандағы ужым культураһын тиҙ арала йыйып алыу бурысы йөкмәтелгән.\nТехниканы тулы ҡеүәтендә файҙаланырға һауа торошо бер аҙ ҡамасаулай, ти игенселәр. Шулай ҙа аяҙ көндө тулайым файҙаланырға ашығабыҙ. МТС‐тың инженерҙары төркөмө лә һәр саҡ баҫыуҙа. Еңелсә ремонт эштәре ошонда уҡ башҡарыла, был йәһәттән һорауҙар юҡ.\nАрыш быйыл ярайһы уҡ уңышлы ҡышлаған. Шулай ҙа юғары уңышҡа өмөт итеп булмай. Йәй башының ҡоро килеүе һөҙөмтәһеҙ ҡалманы. Әле гектар ҡеүәте 8 центнерҙан ашыу.\nУраҡ менән бер рәттән мал аҙығы әҙерләү кампанияһы ла берҙәй алып барыла. Предприятие 750 тонна бесән әҙерләгән дә инде. Шулай уҡ үткән йыл әҙерләгән силос, бесән дә бар. Күлтабан мегафермаһына быйылғы йылда индереләсәк малдар өсөн мал аҙығы базаһын туплау бурысын да лайыҡлы башҡаралар.


“Ерҙә кеше йәшәй икән, теле лә йәшәй…” » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар архивы » Конкурстар » “Ерҙә кеше йәшәй икән, теле лә йәшәй…”\n26.05.2016 “Ерҙә кеше йәшәй икән, теле лә йәшәй…”\n“Ерҙә кеше һөйәгенән\n(Б. Бикбай. “Туған тел”).\n“Замандаш! Телебеҙ, милләтебеҙ киләсәгенә хәүеф һәр ваҡыт янаған, янай һәм янаясаҡ. Донъялар нисек кенә үҙгәрмәһен, телебеҙҙе һаҡлап ҡалырға тырышайыҡ. Беҙҙән һуң ҡалыр быуында туған телебеҙгә ҡарата һөйөү тәрбиәләйек. Быуаттар буйы һаҡланып, быуындан-быуынға күсә килеүсе рухи сылбыр – туған тел, милли рух төшөнсәһе һиндә өҙөлөп ҡалмаһын!” – ти Көйөргәҙе районының Таймаҫ ауылы егете, БР-ҙың атҡаҙанған юрисы Әмир Солтангәрәев “Таймаҫ” тигән китабында. Ул уны Башҡортостаныбыҙҙың арҙаҡлы шәхесе булып үҫерҙәй, ләкин 11-се класта уҡыған сағында фажиғәле үлемгә дусар булған улы Булатҡа, бөгөнгө һәм киләсәк быуынға арнаған.\nМинең алдымда Әмир ағайҙың “Яҙмыш”, “Таймаҫ” тигән китаптары һәм икенсе ауылдашым, Башҡортостандың билдәле рәссам-скульпторы Өлфәт Ҡобағошовтоң “Таймаҫ ауылы” китабы ята. Улар – Таймаҫта тыуып үҫеп, уның мәктәбен тамамлаған танылған шәхестәр. Ысын мәғәнәһендә, телем, халҡым, тип янып йөрөгән илһөйәрҙәр! Беҙгә уларҙан өлгө алырға кәрәк!\nМәктәп! Хәҙер инде ул гимназия һәм Р. Солтангәрәев исемен йөрөтә.\nМин ошо гимназияла етенсе йыл уҡыйым. Үҙем – күрше Ялсыҡай ауылы ҡыҙы. Ҡыҙғанысҡа ҡаршы, үҙебеҙҙәге гөрләп торған ике ҡатлы мәктәп 2009 йылда һүнеп ҡалды, хәҙер ул башланғыс кластар өсөн генә эшләй. Олатайым, Социалистик Хеҙмәт Геройы, Коммунистар партияһының XXV съезы делегаты Шәүәли Вахитов, депутат булараҡ, ауылдаштарының наказы буйынса мәктәп һалдырыуға ирешкәйне. Әле уға 86 йәш. Олатайым беҙгә ҡарап: “Үҙ ауылыбыҙҙа уҡый алмайһығыҙ шул, балаҡайҙарым. Донъялар ҙа үҙгәреп китте бит!”– тип уфтана.\n“Эйе шул”, – тип ризалашам. Йыш ҡына үҙемә шундай һорауҙар ҡуям: “Ни өсөн бөтә ерҙә ҡыҫҡартыу ҙа ҡулайлаштырыу һуң? Ни өсөн бәләкәй ауылдарҙа мәктәптәр ябыла? Ниңә икешәр ҡатлы мәктәп һалғандар һуң? Кем ғәйепле бында?”\n“Мәктәп юҡ икән – ауыл юҡ, ауыл юҡ икән – башҡорт юҡ, башҡорттоң генофонды – ауылда!” – ти бит Әмир Солтангәрәев. Дөрөҫ һүҙҙәр! Йәнәһе, бәләкәй ауылдағы мәктәпте ҙурыраҡ ауылдарға ҡушып, экономия яһала. Ни тиклем ғәҙелһеҙлек! Мәктәптәрҙе ябып, уҡытыусыларҙы ҡыҫҡартып ҡына көрсөктән сығып булһа икән ул?! Һорауҙар, һорауҙар… Тормош көйлө, илебеҙ тыныс, барыһы ла шәп кеүек, тик ниңәлер күңел урынында түгел. Аптырағас, башҡорт теле уҡытыусыһына мөрәжәғәт иттем: “Һеҙ бына нисә йыл башҡорт теле һәм әҙәбиәтен уҡытаһығыҙ, башҡорт теленә ҡараш ҡасан үҙгәреп китте һуң? Ниңә әҙәбиәт дәресе һайын, сәғәттәр һаны ҡыҫҡарҙы шул, 3 сәғәт урынына 1 сәғәт кенә ҡалды, тиһегеҙ?”\n– Үткән быуаттың 80-се йылдарында башҡорт кластары менән параллель рус кластарында шөғөлләнгән башҡорт милләтле балаларға ла башҡорт теле уҡытыу индерелде. Ә инде башҡорт теле дәүләт теле итеп иғлан ителгәс, рус һәм башҡа милләт балалары ла өйрәнә башланы. “Тормош һабаҡтары” фәнен бик ҡыҙыҡһынып уҡынылар. Ул йылдарҙа туған телебеҙҙең сәскә атҡан мәле тип әйтер инем. 11-се класс уҡыусылары башҡорт филологияһы факультетына күпләп уҡырға инде, беҙҙең мәктәптән генә утыҙлап башҡорт теле уҡытыусыһы сыҡты, әле лә уңышлы эшләп йөрөйҙәр.\nБына һуңғы йылдарҙа, федераль стандарттар нигеҙендә уҡытҡас, башҡорт теленә иғтибар үҙгәрҙе, дәрестәр һаны ҡыҫҡарҙы, “Тормош һабаҡтары” бөтөнләй юҡҡа сыҡты. Хатта быйылғы уҡыу йылында рустар менән башҡорттарҙы бергә уҡыта башланыҡ бит. Башҡорттар – туған әҙәбиәт, рустар – дәүләт теле, башҡортса белмәгән башҡорт милләтле уҡыусылар үҙҙәренең дәреслектәре буйынса шөғөлләнә, ҡыҫҡаһы, өс төрлө фән бер сәғәттә өйрәнелә. Шуға минең йәнем әсей, әҙәбиәтте 15 минут эсендә генә үҙләштереп булмай. Шул уҡ рус милләтле уҡыусылар, класта берәү генә булһа ла, “родной русский язык”ты 45 минут буйы өйрәнеп ултыра. Бына һеҙ киләсәктә ошо проблемаларға иғтибар итегеҙ! – тип тамамланы һүҙен уҡытыусым.\nҺорауҙарыма яуап тапҡандай булдым, ә бит барыһы ла урынында һымаҡ: олимпиадаларҙа ҡатнашабыҙ, ғилми-ғәмәли конференцияларҙа сығыш яһайбыҙ, конкурстарҙа ҡатнашып, үҙебеҙҙең көстө һынайбыҙ. Ә телгә мөнәсәбәт яйлап ҡына, күҙгә күренмәй генә ҡаҡшай икән. Былтыр башҡорт теленән ДДИ менән БДИ һайлаған уҡыусылар бар ине, быйыл берәү ҙә юҡ. Бөтәбеҙгә лә рус теле һәм математика ғына кәрәк кеүек…\nЯңғыҙ ҡарға яҙ килтермәй, тиһәләр ҙә, үҙемә-үҙем ныҡлы итеп ҡарар ҡабул иттем: Алла бирһә, оло тормош юлына сыҡҡас, үҙ милләтемдән булған яратҡан кешем менән ғаилә ҡороп, атай-әсәйем, олатай-өләсәйҙәрем шикелле, телемде юғалтмай, башымды юғары күтәреп, артабан да үҙ балаларыма: “Ерҙә кеше йәшәй икән, теле лә йәшәй, тип әйткән райондаш яҙыусыбыҙ Б. Бикбай”, – тип өйрәтермен.\nӘмир Миһран улына: “Борсолмағыҙ, рухи сылбыр миндә өҙөлөп ҡалмаҫ!” – тиермен. Шулай булһын, амин!\nР. Солтангәрәев исемендәге гимназияның


Серафимовка балалар йортонда профсоюз ойошмаһы йыйылышы үтте\nПриютта сәләмәтлеге буйынса мөмкинлеге сикләнгәндәр, аҡылы яғынан артта ҡалған һәм ата-әсә ҡарауынан мәхрүм балалар тәрбиәләнә. Уларҙы көндәлек тормошта кәрәк булған эштәргә, шөғөлдәргә өйрәтәләр. Ҡыҙҙар кейем тегә, малайҙар бәйләм бәйләй, ғөмүмән, балалар йортонда улар байтаҡ һөнәрҙәр үҙләштереп сыға.\nӘле интернатта 400-ҙән ашыу бала һәм үҫмер йәшәй. Төркөмдәр йәше буйынса түгел, аҡыл кимәле буйынса туплана. Уларҙың һәр береһе менән белгестәр айырым тәрбиәүи саралар алып бара. Приют хеҙмәткәрҙәре эше профсоюз ойошмаһы йыйылышында билдәләнде. Кәңәшмәлә йыл йомғаҡтары барланды, хеҙмәт алдынғыларына маҡтау грамоталары тапшырылды, учреждение хеҙмәткәрҙәрен борсоған төп мәсьәләләр ҡаралды.\nЛиана Муллағәлиева, Рәсәй дәүләт учреждениелары һәм йәмәғәт хеҙмәтләндереүе профсоюздарының башҡортостан төбәк бүлексәһе рәйесе урынбаҫары: «Серафимовка балалар йортонда эшләүселәр, айырыуса медицина хеҙмәткәрҙәре өҫтәмә отпускыһыҙ ҡалған. Беҙ Дәүләт хеҙмәт инспекцияһына мөрәжәғәт иттек. Хеҙмәт һәм халыҡты социаль яҡлау министрлығы дәүләт экспертизаһы үткәрәсәк. Ул ыңғай һөҙөмтә бирер тип ышанабыҙ, кире осраҡта суд аша ғәҙеллек юлларға тура киләсәк».


Төпкөлдә лә тормош гөрләй\n10 Июль 2018, 09:23\nБаймаҡ районы Ишбирҙе ауылының почта бүлексәһе Ишбирҙе, Йылым, Бөрйән-Йылға һәм Крепостной Йылайыр ауылдары халҡын хеҙмәтләндерә. Почта начальнигы Сәжиҙә Рыҫкилде ҡыҙы Кәримова әйтеүенсә, төбәктә йәшәүселәрҙең ихтыяжы төрлө. Әйтәйек, ишбирҙеләр, йылымдар республика гәзит-журналдарына өҫтөнлөк бирһә, крепостной йылайырҙар Рәсәй матбуғатын бик теләп яҙҙырта.\n—Ауылдарға гәзит-журналдарҙы, квитанция, хат, переводтарҙы Фидәлиә Моратова менән Виктор Иванов ташый. Үҙ эштәрен белеп, еренә еткереп башҡаралар. Халыҡ уларҙың эшенән ҡәнәғәт,—ти С.Кәримова.\nИшбирҙеләр Сәжидә Рыҫкилде ҡыҙының хеҙмәтен дә юғары баһалай. Өфөнөң 84-се һөнәрселек училищеһында почта элемтәһе операторы һөнәрен үҙләштергән ҡыҙ башта тыуған яҡтарына бик ашыҡмай. Белемле кеше хур булмай тип, педагогия училищеһында уҡый. Әммә тәүге һөнәре барыбер күңеленә нығыраҡ ята һәм быға ул бер ҙә үкенмәй. Кейәүҙе лә ситтән эҙләмәй, ауылдашы Ирек Кәримовты ғүмерлек йәре итеп, 4 бала үҫтереп, ҙур йорт һалып, матур итеп донъя көтәләр. Өлкән улдары Азамат контракт буйынса әрмелә хеҙмәт итә. Алһыуҙары Сибайҙың күп тармаҡлы профессиональ колледжында уҡый. Кәрим ауыл мәктәбендә 8-се класты бөтһә, кескәй Гөлйемешкә әле 3 кенә йәш.\n—Элек ҡала менән ауыл араһында айырма ҙур ине. Хәҙер урман төпкөлөндә лә бөтә уңайлы шарттар бар. Беҙҙең почта Интернет селтәренә тоташҡан. Түләүҙәрҙе, кредитты түләп була, берәй нәмәгә заказ эшләһәң, уның килеү маршрутын күҙәтеп ултыраһың. Гәзит-журналдар алдырабыҙ, донъянан артта ҡалған юҡ,—тип ҡыуана Сәжиҙә Кәримова.


“Районка”ны уҡығыҙ – бүләктәр отоғоҙ! » Балҡантау\nБалҡантау » Яңылыҡтар » “Районка”ны уҡығыҙ – бүләктәр отоғоҙ!\n“Районка”ны уҡығыҙ – бүләктәр отоғоҙ!25-05-2018, 12:35\nПодписчик көнө иртәнге сәғәт 10-да башлана тип иғлан ителеүенә ҡарамаҫтан, 2018 йылдың икенсе ярты йыллығына район гәзитенә тәүгеләрҙән булып яҙылыр өсөн үҙәк почтаға кешеләр иртәнге һигеҙҙән үк килә башланы. Төшкө ял ваҡытында халыҡ айырыуса күбәйҙе. Ҡала һәм районда йәшәүселәрҙең күбеһе эш көнөнән һуң почта бүлексәләренә килде.\nБәләбәй механизациялау һәм электрификациялау колледжының Дәүләкән ҡалаһындағы филиалы уҡытыусыһы Наталья Сергеевна Понамарева “районка”ға яҙылып, гәзитте ҙур ихласлыҡ менән уҡыуын белдерҙе. Баҫмала уның өсөн һәр мәғлүмәт ҡыҙыҡлы һәм файҙалы тип һанай. Көнө буйы эш урынында булғанлыҡтан, ул район кимәлендә үткәрелгән сараларға йыш йөрөй алмай, ваҡиғалар үҙәгендә була алмай. Район гәзите иһә уға тап ошондай мәғлүмәт сығанағы булып тора.\nХеҙмәт ветераны Рәйфә Миңлеғужа ҡыҙы Солтанғолова гәзитте “энәһенән ебенә ҡәҙәр” уҡый. Был көндө ул район гәзитенә үҙе өсөн генә түгел, яҡындары өсөн дә яҙылды. Бынан тыш Рәйфә Миңлеғужа ҡыҙы республика баҫмаларын да алдыра. Редакциянан тапшырылған бүләккә ул бик ҡыуанды, әлбиттә.\nЭлекке уҡытыусы, хеҙмәт ветераны Валентина Васильевна Шестаева дәүләкәндәрҙең ҡаҙанышы, ветерандарҙың тормошо һүрәтләнгән, социаль түләүҙәр, тормошобоҙҙа йыш осраған проблемаларҙы хәл итеү юлдары тураһындағы мәҡәләләрҙе ҡыҙыҡһынып уҡый.\nФәриҙун ауылында йәшәүсе Нурия Ҡотлойәр ҡыҙы Янбаева “Балҡантау” гәзитен уҡырға ярата. Уға ауыл хужалығы эшсәндәре, тармаҡтағы һуңғы үҙгәрештәр хаҡында уҡыуы ҡыҙыҡлы.\nӨс йәки алты айға яҙылырға уйлаусылар икенсе варианҡа туҡталды, ни тиһәң дә ярты йылға яҙылып, подписка квитанцияһын редакцияға килтерергә һәм бүләк уйнатыуҙа ҡатнашырға мөмкин бит.\nАвтор: Т. Бусарева.


Иглин уҡыусылары юлдарҙа хәүефһеҙлек ҡағиҙәләрен хәтеренә төшөрҙө\nАсыҡ дәрестә полиция хеҙмәткәрҙәре, психологтар һәм табиптар ҡатнашты. Тәүге тапҡыр тематик дәрес бөтөнләй яңы форматта, краш-курс рәүешендә үтте. Ул ҡыҫҡа ваҡыт эсендә мөмкин тиклем күберәк мәғлүмәт биреүҙе аңлата. Бындай курс ваҡытында тыңлаусы эмоциональ көсөргәнеш кисерә, тап ошо рәүешле бирелгән һабаҡ кеше хәтеренә нығыраҡ һеңергә тейеш.\nИглиндың 2-се мәктәбе өлкән синыф уҡыусылары өсөн краш-курс уларға авариялар теркәлгән видеояҙмалар күрһәтеүҙән башланды. Балалар юлда алабарман ҡыланыуҙың нисек тамамланғанын йәнә иҫенә төшөрҙө.\nБөгөн ошондай краш-курстар тәрбиәүи маҡсатта илдең төрлө төбәктәрендә уңышлы ҡулланыла. Артабан асыҡ дәрес әңгәмә формаһында барҙы. Уҡыусылар районда иң йыш осраған ҡағиҙә боҙоуҙар тураһында ла ишетте. Уларға шулай уҡ аварияларҙа теркәлгән йәрәхәттәр тураһында ла мәғлүмәт бирелде. Йәш ҡатнашыусылар дәресте һөҙөмтәле тип тапты.\nАнгелина Веревочникова, Иглиндың 2-се мәктәбе уҡыусыһы: «Дәрес бик фәһемле һәм шул уҡ ваҡытта борсолоулы ла булды. Балаларҙың үҙ ғүмерҙәрен хәүефкә дусар итеүҙәрен күреү ҡыйынға тура килде. Шуны аңланым, һәр ваҡыт һаҡ булырға һәм бер ваҡытта ла ҡағиҙәләрҙе боҙмаҫҡа кәрәк».


ИР Комбайнсы Әхмәҙиә Байрамғәлин - document has type of docx\nИР Комбайнсы Әхмәҙиә Байрамғәлин\nType of: docx\nSize: 0.04 Мб\nБашҡортостан Республикаһы Учалы районы\nмуниципаль бюджет дөйөм белем биреү учреждениеһы\n«ЕВРОПА – АЗИЯ. ОФОҠТАРҘЫ АСЫП БАРАМЫН»\nIV ТӨБӘК - АРА\nҒИЛМИ – ҒӘМӘЛИ КОНФЕРЕНЦИЯҺЫ\nТикшеренеү эше йүнәлеше: “Башҡортостан тарихы һәм культураһы”\nТема: «Комбайнсы Әхмәҙиә Байрамғәлин»\nУчалы районының 90 йыллығына арналған\nТикшеренеү эше авторы: Байрамғәлин Радмир Вадим улы, Башҡортостан Республикаһының Учалы районы Мәҫкәү урта мәктәбенең 5-се класс уҡыусыһы\nЕтәксеһе: Мәүлитова Зилдә Әхмәҙиә ҡыҙы, Башҡортостан Республикаһының Учалы районы Мәҫкәү урта мәктәбенең башланғыс кластар уҡытыусыһы\nI бүлек. Тыуған иленең тоғро кешеһе..............................................................\nӘхмәҙиә Әхмәтғәли улының биографияһы...........................................\nУҡыу, әрме һәм эш башлаған йылдары................................................\nII бүлек. Ялан батыры.......................................................................................\nАлдынғы комбайнсының ғаиләһе\nОлатайым - дәртле сәхнә оҫтаһы ла....\n«Байрамғол совхозы» эшсеһенең даны, наградалары.............................\nХөрмәтле Учалы районы халҡы! Һеҙҙе райондың 90 йыллығы менән ҡотлайым. Мәғрүр Ирәмәл итәгендә, матур Ағиҙел һәм Яйыҡ йылғалары ярында, күгәреп ятҡан күлдәр илендә, Европа менән Азия киҫешкән урында йәйрәп ята боронғо һәм күркәм Учалы районы. Төбәгебеҙҙең данлы тарихы республика тарихынан айырып алғыһыҙ. Тик мин бөгөн Учалы тарихы тураһында түгел, ә республиканың аҙыҡ-түлек фондына тос өлөш индереүсе ауыл хужалығы хеҙмәткәрҙәре тураһында һөйләмәксемен.\nРайондың ҡатмарлы тәбиғәт шарттарына ҡарамай, сәсеү майҙанынан тонналап иген үҫтереп алыусы комбайнсыларға мин дан йырлайым. Улар районыбыҙҙың ғына түгел, Башҡортостаныбыҙҙың сәскә атыуына башҡарған эштәре менән данлы.\nМәҡәләмдең геройы ла – Учалы районы “Байрамғол совхозы”ның арҡа һөйәген тәшкил иткән һәйбәт кешеләрҙең береһе, Мәҫкәү ауылының ялан батыры, олатайым Әхмәҙиә Әхмәтғәли улы тураһында булыр.\nТикшеренеү эшенең актуаллеге. Армиянан ҡайтҡаны бирле тыуған ауылында эшләгән эшһөйәр хеҙмәт кешеһенә дан йырлау.\nТикшеренеү объекты. Республиканың аҙыҡ-түлек фондына тос өлөш индереүсе ауыл хужалығы хеҙмәткәрҙәрен өйрәнеү\nТикшеренеү предметы. Хеҙмәт батырының тормош юлын өйрәнеү.\nТикшеренеү маҡсаты. Алдынғы комбайнсының тормош юлын өйрәнеү, артабан уның яҙмышы нисек булған, ҡыҙыҡһыныу.\nТикшеренеү эшенең бурыстары.\n1. Комбайн штурвалы артындағы тормошто күҙәтеү\n2. Алдынғы комбайнсының илебеҙҙең сәскә атыуына индергән өлөшө\n3. Комбайнсының тормош юлы өлгөһөндә үҫеп килгән быуында патриотик тәрбиә биреүҙе көсәйтеү.\nТикшеренеү мәсьәләһе. Хәҙерге йәштәрҙең ер эше менән ҡыҙыҡһынмауы һәм хеҙмәт батырҙарын белмәүе.\nТикшеренеү эшенең гипотезаһы. Был эшем Учалы районының үҫешенә тос өлөш индергән хеҙмәт батырҙары тураһында белергә ярҙам итәсәк, уҡыусылар ҡара ер эше менән ҡыҙыҡһынасаҡтар һәм үҙенең ялан батырҙары тураһында күп белергә ынтыласаҡтар, яҡташтары менән ғорурланып йәшәйәсәктәр, уларҙың эштәрен дауам итәсәктәр.\nЭҙләнеү эшенең методтары.\nЯлан батыры тураһында мәғлүмәттәр йыйыу.\nГәзиттән мәҡәләләр йыйыу.\nҒаилә архивын өйрәнеү.\nI бүлек. Тыуған иленең тоғро кешеһе\nМин был тикшеренеү эшемдә Мәҫкәү ауылында йәшәгән һәм хаҡлы ялға сыҡҡансы тырышып эшләгән Әхмәҙиә Әхмәтғәли улы Байрамғәлин тураһында һөйләмәксемен. Сөнки ул да Учалы районының үҫешенә, Башҡортостаныбыҙҙың сәскә атыуына булышлыҡ иткән эшһөйәр хеҙмәт кешеләренең береһе булған. Ул - Тыуған иленең тоғро кешеһе - минең олатайым.\nӘхмәҙиә Әхмәтғәли улының биографияһы\nБайрамғәлин Әхмәҙиә Әхмәҙғәли улы 1937 йылдың 15 мартында Учалы районы Мәҫкәү ауылында тыуған. Алты малай һәм бер ҡыҙлы ғаиләлә икенсе малай булып үҫкән. Атаһы, Байрамғәлин Әхмәҙғәли Байрамғәли улы, Бөйөк Ватан һуғышы ветераны булған. Ул һуғыштан алған яраларынан оҙаҡ йәшәмәгән, 1977 йылда донъя ҡуйған. Шулай ҙа балаларына профессия алырға, тырышып йәшәргә, үҙ донъяларын, ғаиләләрен булдырырға ярҙам иткән. Үҙе балыҡсы, һунарсы булараҡ, балаларына был шөғөлөн дә өйрәткән. Атаһы һүрәт төшөрөргә лә әүәҫ булған.\nҺуғыш бөткәндә олатайым Әхмәҙиәгә бары һигеҙ йәш була. Һуғыштан һуң ауыр йылдар булғас, олатайыма алты класс белеме менән ҡалырға тура килә. Ғаиләне аслыҡ йылдары ныҡ ыҙалата. Шуға күрә күп ваҡытын атаһы менән балыҡҡа йөрөп үткәрә. Үрге Урал ҡалаһына кәмә менән барып, балыҡ һатып, аҡса эшләр булғандар. Аслыҡтан һунар эше лә ныҡ ярҙам иткән. «Ҡуян, төлкөнөң иҫәбе - һаны булманы, мылтыҡ менән атып алыр инек, тоҙаҡҡа эләгер ине”, тип хәтерләр булған олатайым. Шуларҙы эш итеп, тамаҡ ялғағандар, кейем теккәндәр, уҡыу-кәрәк яраҡтары алғандар.\nУҡыу, әрме һәм эш башлаған йылдары\nОлатайым Әхмәҙиә Байрамғәлин 1958 йылдың 5 июнендә Вознесенскиҙә Учалы ауыл хужалығы училищеһын тамамлап, механик-комбайнсы профессияһына эйә була. 22 йәшенән алып хаҡлы ялға сыҡҡансы комбайнсы һөнәренә тоғро ҡала олатайым.\n1960 йылдың 21 ғинуарында киң профилле тракторист-машинист һәм слесарь аттестатын ҡулына ала һәм июнь айынан Байрамғол совхозының туғыҙынсы фермаһында комбайнсы эшен башлай. Тырыш эше өсөн йәш егет 1961 йылдың 15 авгусында икенсе класлы СК-3 комбайнсыһы исемен яулай. Ошо йылдың көҙөндә, 5 октябрҙә, ураҡ бөтөү менән, 24 йәшлек егетте, Совет Армияһы сафына алалар. Ул, Тыуған ил алдындағы бурысын тоғро үтәп, 1964 йылдың 28 ғинуарында тыуған ауылына эшкә ҡайта. Әрмелә лә тик ятмай, 1963 йылда өсөнсө класлы тракторист – машинист танытмаһын уҡып ала. Ефрейтор Әхмәҙиә Әхмәҙғәли улы әрмелә икенсе класлы радиотелеграфист һөнәренә лә эйә була.\nII бүлек. Ялан батыры\nАуылына ҡайтып эш башлағас та атаһы улын өйләндерә. Бәләкәй генә булһа ла Яйыҡ яры буйына йорт һалып керәләр. Өләсәйем, Әҡлимә Алсынбай ҡыҙы Бүләкова, тәүге никахынан булған улы Алим Алмас улы менән Байрамғәлиндар ғаиләһенә йәшәргә килә.\nОлатайым үҙ ғаиләһен булдырған йылды, 1964 йылдың ноябрь айында, партияға керә (партия билеты 10213243 номерлы). Йәш ғаилә тырышып йәшәй, ауылы өсөн көсөн биреп эшләй, иле өсөн икмәк үҫтерә. Олатайымдың эшен биҙәп, бер-бер артлы балалары тыуа тора: 1965 йылды Азат улы, 1967 йылда Зилдә ҡыҙы, 1968 йылда Гөлсирә ҡыҙы, 1970 йылда Вәсилә ҡыҙы (1 ай йәшәп үлә), 1972 йылда Ришат улы, 1974 йылда Зәмирә ҡыҙы, 1977 йылда Зинира ҡыҙы, 1981 йылда Зиләрә ҡыҙы донъяға килә. Шулай итеп, олатайым менән өләсәйем бергә һигеҙ бала ҡарап үҫтерәләр. 1968 йылдарҙа, йәшәгән йорттарын, кешеләр менән бергә йәшәйек тип, урамға күсерәләр. «Ике өләсәйҙең ҡаршыһында йәшәнек, уларҙың ярҙамын күп күрҙек”, тип һөйләй хәҙер әсәйем.\n1972 йылда олатайым профсоюз сафына баҫа. Ҡышын тракторҙа фермаға бесән, һалам һөрәтһәләр, тиҙәк түкһәләр, халыҡҡа урмандан утын ташыһалар, йәйен бесән эшләйҙәр, яҙын - көҙөн комбайнда икмәк үҫтерәләр.\nОлатайым - дәртле сәхнә оҫтаһы ла\n“ Атайымды өйҙә бик һирәк күрер инем. Сөнки, элек концерт менән сығыш яһап, смотр - конкурстары көслө булды. Эштән ҡайтып, ишектән кереп тә өлгөрмәҫ ине, берәй түрә машинаһы менән килеп туҡтап, атайымды матур кейендереп алып сығып та китер ине”, тип хәтерләй уның ҡыҙы Зилдә әбейем. Сөнки, олатайым башҡорт ҡоралы - скрипкала оҫта уйнаған, моңло тауышы менән матур йырлаған. Шуға уға бер ҙә тынғы булмаған. Эш араһында ул сәхнәнән төшмәгән. Әлбиттә, һәр бер конкурстан, концерттан, һабантуйҙан бүләк (будильник йә ҡул сәғәте, сервиз, картина, күлдәк һ.б.) менән ҡайтыр булған олатайым. Йә булмаһа, конверт эсендә аҡса алып ҡайтҡан.\n“Шулай матур йәшәгәндәр, тип уйлайым, хәҙер иҫкә алһам. Ауылда ла элек ҡунаҡ саҡырышыу, туйҙар көслө булды. Атайымды ҡунаҡҡа скрипкаһы менән бергә саҡырырҙар ине. Ҡунаҡтың ҡото булып йөрөгән икән атайым”, тип һөйләй хәҙер Зилдә әбейем.\nЭш араһында смотр - конкурстар булһа, өйҙә уны балалары көткән. Уларҙы уҡытыр, ашатыр кәрәк, ә эштә - социалистик ярыштар. Барыһына өлгөр олатайым 1974 йылда социалистик ярышта Еңеүсе булған. Уның ошо йылда алған миҙалы ғына һаҡланған, ҡалған миҙалдары юҡ, ниңәлер. Шулай уҡ, ул бер-нисә йыл рәттән еңеүсе булып, комбайнына ҡаҙап, Ҡыҙыл Вымпелдар менән ҡайтҡан. Эше һәр ваҡыт маҡтаулы булған, гәзит биттәрендә лә олатайым тураһында ҡыуанып уҡып торғандар.\n«Байрамғол совхозы» эшсеһенең даны, наградалары\n1975 йылда КПСС-тың VIII Учалы ҡала конференцияһына олатайым Әхмәҙиә Әхмәтғәли улы делегат булып барған. Яҡшы эшләгәне өсөн олатайым Мәскәү ҡалаһына ике мәртәбә барып ҡайтҡан. Санаторий – профилакторийҙарҙа булған. Украинаны ла күргән. 1983 йылда совхоздың спартакиадаһында Беренсе урын яулағаны өсөн комбайнына Аҡ вымпел тағып ҡайтҡан. 1988 йылдың 26 ноябрендә XIII Учалы ҡала партия конференцияһына Байрамғол совхозынан делегат итеп ебәргәндәр. Һаулығы ныҡ ҡаҡшап киткәс, алдынғы комбайнсы 1991 йылдың ҡышы тағы ла санаторий - профилакторийҙа дауаланған.\n1996 йылда өләсәйем Әҡлимә Алсынбай ҡыҙы үлеп киткәс, өйҙәге эштәр олатайыма ҡалған. Кинйә улын Ришат бабайымды йортло, күҙле - башлы итергә тура килгән яңғыҙына. Иң бәләкәй ҡыҙын, минең әсәйемде, кейәүгә биргән. 1997 йылдың 27 мартынан ҡартлыҡ буйынса хаҡлы ялға сыҡҡан. 1998 йылда Хеҙмәт ветераны кенәгәһен ҡулына алған. Тик олатайыма хеҙмәт емештәренең тәмен татып, уҡытып, үҫтергән балаларының изгелеген күреп оҙағыраҡ йәшәргә яҙмаған. Тракторсыларҙың көнө-төнө саң йотоп, ауыр эштәренән алған профессиональ ауырыуы олатайымды ла ыҙалатҡан. Олатайым, алдынғы комбайнсы Әхмәҙиә Байрамғәлин, 2006 йылдың 8 мартында яҡты донъя менән хушлашҡан. Уның йортонда, нигеҙен ҡоротмаҫ өсөн, тырышып Азат улы йәшәй. Ул да атаһы һымаҡ комбайнда эшләй. Уның юлын ҡыуа. Балалары тырыш, эшләп көн күрәләр. Оло ҡыҙы Зилдә Әхмәҙиә ҡыҙы ауылында мәктәптә уҡыта. Гөлсирә ҡыҙы Өфөлә шәфҡәт туташы булып эшләй.\nМин, комбайнсы Әхмәҙиә Байрамғәлиндың кесе ҡыҙы – Зиләрәнең улы булам. Учалы районының данлы тарихына, республиканың аҙыҡ-түлек фондына тос өлөш индергән ауыл хужалығы хеҙмәткәре – алдынғы комбайнсы олатайым тураһында һөйләнем. Мин олатайымды белмәһәм дә, уның менән ғорурланып йәшәйем. Уға оҡшарға тырышам. Уның фамилияһын йөрөтәм.\nХөрмәтле дуҫтар! Арабыҙҙа шундай кешеләр булғанда ғорур һәм лайыҡлы рәүештә үҙ юбилейыбыҙҙы ҡаршылайыҡ. Ә олатайыма, Тыуған иленә тоғролоғо, уның сәскә атыуы хаҡына хеҙмәте өсөн рәхмәт әйтәм. Байрам менән һеҙҙе, хөрмәтле учалылар!\n«Яйыҡ» гәзите, №135, 2005 йыл, «Учалы районы»\n«Яйыҡ» гәзите, №122, 1993 йыл «Комбайнсы Әхмәҙиә»\nҠыҙы Зилдә әбейем хәтирәләренән\nИнтернет селтәренән алындды


Владимир Путин Башҡортостан ирекмәне Радик Әсфәндийәровты үлгәндән һуң Пирогов ордены менән наградланды\n28 апрелдә Республика йортонда Башҡортостан Башлығы Хакимиәте етәксеһе Александр Сидякин ашығыс медицина ярҙамы хеҙмәткәрҙәрен профессиональ байрамдары менән ҡотланы һәм уларға дәүләт наградалары тапшырҙы.\n- Ашығыс ярҙам – илдең төп экстрен хеҙмәттәренең береһе. Уның әһәмиәтен айырыуса күп кешеләрҙең ғүмерен һәм һаулығын алған коронавирус пандемияһы күрһәтте, - тип билдәләне Александр Сидякин. - Һеҙҙең юғары профессионализмығыҙ һәм ярҙамсыл булыуығыҙ бар Башҡортостан халҡы өсөн мөһим.\nЕтәксе шулай уҡ табиптар менән бер рәттән эшләгән республика ирекмәндәренә рәхмәт белдерҙе. «Берҙәм Рәсәй» партияһы төбәк бүлексәһенең «Беҙҙең хәстәрлек» үҙәге биш меңдән ашыу ирекмәнде берләштерә.\nКоронавирус инфекцияһы менән көрәшкә ҙур өлөш индергәне, һөнәри бурысын үтәгәндәге батырлығы өсөн Шишмә районы егете, ирекмән Радик Мансур улы Әсфәндиәров вафат булғандан һуң Пирогов ордены менән наградланды. Бүләкләү тураһындағы указға Рәсәй Президенты Владимир Путин ҡул ҡуйған.\nНаграда Республика йортонда ирекмәндең ҡатыны Любовь Әсфәндиәроваға тапшырылды.\n- Ҡыҙғанысҡа ҡаршы, ирекмәндәрҙең береһе Радик Әсфәндиәров, күрелгән сараларға ҡарамаҫтан, 17 мартта коронавирус эҙемтәләренән вафат булды. Республика етәкселеге исеменән туғандарының һәм яҡындарының тәрән ҡайғыһын уртаҡлашам, - тине Башҡортостан Башлығы Хакимиәте етәксеһе Александр Сидякин орденды тапшырғанда.\nРадик Әсфәндиәров Шишмә районында «Башкирэнерго» йәмғиәтендә эшләгән, «Йәш гвардия» ағзаһы булған. Ауырыуҙарға күп тапҡыр аҙыҡ-түлек һәм дарыуҙар ташыған. Уның бәлиғ булмаған ике балаһы ҡалды.


Күҙәтеү күҙәтеү: нисек яҡшы ойошторолған - Франция онлайн юристар!\nКүҙәтеү күҙәтеү: нисек яҡшы ойошторолған\nЛәкин быны нисек ойошторола\nИмтихандар яҡынлаша, күҙәтеү ҡуйырға кәрәкҺөҙөмтәле һәм Советы етәкселеге һәм ҡайтанан өсөн әҙер булһа, көнөнә өсөн"да"без стресс артыҡ. 'Иң яҡшы күҙәтеү яһау', 'тупик эшләй алмай', 'был һорау әҙерләп'. Былар барыһы ла, һеҙҙең уҡытыусы ҡабатлау, әммә, ул нисек алынған. Ҡайһы ваҡытта һөжүм отрастать эшкә тотона алмай һәм сикһеҙ. Ҡурҡытылған тонна башҡа идеяларҙы, һис шикһеҙ, белергә тейеш тип ҡарала алмай һәм, бының менән башланды. һәм көсөргәнеш арта, улар күҙәтеү ысулы менән марафон теҙмәһен күрәбеҙ. Тәү сиратта үҙенең башлай тикшереү ҡарағанда, күпмелер ваҡыт кереткәнсе һеҙ курс туҡтап, тәүҙә бөтә материалдар әҙерләү, уларҙы һеҙгә кәрәк булһа, билдәһеҙ, дөрөҫ түгел, тип билдәләне: дуҫтар һорағыҙ, үҙе яҙмалары, йәки етәкселеге ҡулланыу - һәр курс Йыя, күнегеү, TP һәм TD, йылъяҙмаһы темаға тап килә. сувенир йәки йыйып, тезис, схема сифаты яҡшы, аңлаған һәм ярҙам итәсәк һезгә тиҙ өйрәнә һәм һәр дәрес ҡараны. Һайлау йәки Интернет-сайттар, упҡындың параметрҙары ала торған һезгә ярҙам һеҙҙең, һеҙҙең етешһеҙлектәрегеҙгә (әгәр ҡағыҙҙың облигациялар өсөн яҡшы, был-һеҙҙең мохтаж түгел). һәм һеҙгә тынғылыҡ ҡуйҙы. Әгәр һеҙ имтихан үткәреү июнендә, ял йәки байрам ваҡытында пасха май башында был оҙон эшләй. Был көндә, ваҡытың бар әле, мәҫәлән, карточкалар эшләйбеҙ, йылъяҙмаларына барып һатып, серфинг йәки уларға белем биреү менән шөғөлләнә сайтта һеҙ бик күңелһеҙ булды. Хәҙер курсты тамамлағас, һеҙ journéees алдында оҙон булһа, һеҙҙең өсөн, ҡайтанан. Тик ташларлыҡ түгел шул өйрәнеп булды. һаны көндән Иҫәпләй, улар һеҙ буласак эйә булыу өсөн ҡайтанан, тип түгел, имтихан алдынан - бөтә һанап үтелгән дәрестәр (йәки тема), булһын өсөн эшләргә, һәм был бөтә предметтар буйынса, бүленгән дәрес, осрашыу көнөн башлап, иң иҫке (йыл башынан өйрәнеүҙе) тамамлау һәм иң һуңғыларҙан түгел. Һеҙ тупик һалыу (йәки насар булған, йәки бөтөнләй өйрәнелмәгән). Программаны үтәү барышында кәрәк, сөнки беҙ йыш ҡына аңлатма кәрәктер, башында өйрәнеү өсөн түбәндәге аңлай. Предметты өйрәнеү өсөн көн һайын тарата. Лоток өсөн, мәҫәлән, математиканан көн буйы түгел, бөтөн эшләгән, ә һуңынан тарихын тағы бер көн, ә һуңынан хоҡуҡ. Әммә һәр көн, вклеивание башлығының кадрҙар араһында, математика, тарих, хоҡуҡ. һеҙ һәр ваҡыт әҙерәк сарыф ителгән материалдар, материалдарҙы еңел һәм күп төрлө булыуында. хәтер һеҙ полчаса буйынса иң яҡшы сәғәт йәки сәғәт ярым, шунда урынлаштырған ваҡытта, ҡасан, һеҙҙең иртәнсәк башлана, һәм ул, һеҙ туҡтатып булып ул кисер (һуңыраҡ ҡарағанда, егерме өс сәғәт өсөн).\nбөтә күҙәтеү һеҙҙең һәм, ваҡытын юғалтҡан өсөн түгел, башҡа бер урындарына әйбер ташый.\nӘгәр дуҫтар территориялары күҙәтеү тәҡдим итә, инанысы булып улар ниәте эшләй.\nҺәр башҡа көнөнә башҡ\nӘгәр һеҙ бергә яңы урынға барып (загородный дом), иң яҡшы шарттарға эйә булыуы мотлаҡ комфорт (йоҡо, туҡланыу, эш өҫтәле).\nЭшләгән ҡырын-ҡырын, әммә һеҙ эшләйһе һеҙ һәр күҙәтеү бергә аш һәм ял ваҡытында яҡтан.\nИртән билдәләнгән ваҡытта үҙе эшләп ҡуйҙы, һуңынан артыҡ түгел, әгәр был мөмкин (йәки neu fh менән һигеҙ сәғәт) билдәле бер ваҡыт туҡтай һәм төн килә (һуңыраҡ артыҡ түгел). Эшләү өсөн борсой Темаға артыҡ күп ваҡыт сарыф итмәй, сөнки артыҡ иғтибарға алмай һөҙөмтәле ҡырҡ-илле минут.\nИлле минут буйы, йәғни ҙур булмаған тәнәфес яһап, биш минут: проветривать-һеҙ, тороп, барып, стакан һыу эсеп, бер аҙ музыка тыңлап, үҙемә һәм эшкә урынлаштырыу: һеҙ тағы ла яҡшыраҡ булыр тупланған. Әгәр һеҙ rêvassez, темаһын үҙгәртер, ваҡытты юғалтмаҫ өсөн түгел.\nБер нисә сәғәт дауамында бөтә осрашыуҙарҙы башланыр түгел: был мөмкин түгел, түгел был һәм һеҙҙең поранить була.\nЕңеләйтә, ваҡытты йоҡлап ята һәм икенсе көндө үҙенең эшен төплө әҙерләнгән, бик иртә лә, бигүк һуң да.\nӘгәр барыһы ла һеҙ быны эшләйһегеҙ, һеҙҙең яҡшы шанс имтиханын бик уңышлы тапшырҙы. Советы был хаҡта тулыраҡ күҙәтеү алымдары, фекер, беҙҙә лә электрон китаптар рәүешендә скачать iphone һәм ipad (Apple iBookstore бушлай скачать, был өҫтәмә, ә аҙаҡтан исем таба), йәки сообщества amazon. Бөтә проблемаларҙы сабирова уҡыу тупланған. Уңышлы ғына эшләр өсөн, ул яҡлауға һәм иғтибарға заказ күңел яңыртырға кәрәк. Скачать был хаҡта беҙгә яңы методология буйынса ашығыс белешмә. Мәктәп уҡыусылары һәм студенттар өсөн практик ҡулланма, перегруженный һәм һыҙыҡ өҫтөнә алды.\nТайм-менеджмент - уңышлы стратегик мөһим, айырыуса өҫкөләре.\nҺәм шулай булһа ла ышанма, мотивированный ашыу, ашып дзен. Yes, you can Практик етәкселеге өсөн үҙ стилен байытыу, уны өйрәнеү табынған, йәки яҡшы әҫәрҙәр өсөн асыҡ буласаҡ. Был бәләкәй генә китап йыйыу миҫалдар һәм күнегеүҙәр, офистар йәки студенттар кәрәкмәй ул үҙ профилендә тоҡ ала. Етәкселекте тулыһынса практик кәңәштәр, яҡшы ойоштороусы булараҡ, уның күҙәтеү имтихан алдынан: планлаштырыу, урынды дөрөҫ һайларға, ҡулланырға һәм карточкалар эшләү, идара ваҡытта үҙ яҡшы, һөҙөмтәле эшләү өсөн, сатнауы.\nТиҙ булараҡ паспорт алған\n오신 것을 환영 합니다 베르가모와 그 영역


Башҡортостанда йәшәүсе халыҡтың байтағы һалым белдереүҙәрен алмаған\nЛәкин был хәл милеккә йыйымдарҙан азат итмәй. Халыҡ үҙе һалым күләме хаҡында белешеп, аңлы рәүештә түләргә тейеш. Түләүҙәр билдәләнгән ваҡытҡа башҡарылмаған осраҡта, көн дә пеня өҫтәлеп торасаҡ.\nПочта хеҙмәтенән хәбәр итеүҙәренсә, һалым белдереүҙәре милеге булған һәр кемгә,теркәлгән адресы буйынса, үҙ ваҡытында ебәрелгән. Бындай хаттарҙы алмаусыларға ла борсолорға урын юҡ. Улар шәхесен билдәләүсе документ менән почта бүлексәһенә килеп түләй ала. Ҡайһы бер граждандарға белдереүҙәрҙең барып етмәүе почта йәшниктәренең, йәки кешеләрҙең теркәлгән урында йәшәмәүҙәре менән аңлатыла.\nБорис Слуцкий, «Рәсәй почтаһы» дәүләт унитар предприятиеһының Башҡортостан идаралығы матбуғат хеҙмәте етәксеһе: «Әгәр хужалар өйҙә булмаһа, почтальондар һалым белдереүҙәрен йәшниктәргә һалып китә. Уны оҙаҡ ҡарамай торһалар, ҡағыҙҙарҙың юғалыуы ла ихтимал, ә кемдәрҙеңдер бөтөнләй почта йәшниге юҡ. Икенселәре теркәлгән урынында йәшәмәй. Беҙҙең яҡтан бер ниндәй ҙә тотҡарлыҡтар юҡ. Әгәр белдереү булмаһа почта бүлексәһенә килеп тә түләй алалар».\nБелдереү алмау һалымдан азат итмәй, ти инспекторҙар. Был йыйымдар дәүләт бюджетының төп өлөшө һәм халыҡ уны аңлы рәүештә түләргә тейеш. Әле республикала милек һалымдары буйынса бурыс 2 миллиард 200 миллион һумға еткән. Шул иҫәптән 73 проценты транспорт һалымы. Халыҡҡа был түләүҙәрҙе башҡарыу өсөн төрлө ысулдар тәҡдим ителә.\nОксана Хәйруллина, федераль һалым хеҙмәтенең Башҡортостан буйынса идаралығы бүлеге етәксеһе вазифаһын башҡарыусы: «Һалымдарҙы беренсе декабргә тиклем түләнергә тейеш. Халыҡ уны интернет аша һалым хеҙмәте сайтында, шәхси кабинетта, почта, банк бүлексәләрендә йәки дәүләт хеҙмәте порталы аша түләй ала».


Республикала 7,7 мең күп балалы ғаилә бушлай ер участкалары алған // Иҡтисад | новости башинформ.рф\nРеспубликала 7,7 мең күп балалы ғаилә бушлай ер участкалары алған\n17:51, 29 марта 2013 Иҡтисад\nБашҡортостанда 7,7 мең күп балалы ғаилә һәм инвалид бала тәрбиәләгән 1,4 мең ғаилә бушлай ер участкалары алған. Был категорияға ҡараған барлыҡ ғаиләләр, уларҙың торлаҡ шарттарын яҡшыртыуға мохтаж булыу-булмауына ҡарамай, бушлай ер участкаһы алыу хоҡуғына эйә.\nБашҡортостан Президенты Рөстәм Хәмитов участкаларҙы инженерлыҡ һәм социаль инфраструктура булған ерҙән бүлергә ҡушты. БР Хөкүмәте мәғлүмәте буйынса, был бурыс ерҙәрҙе бер категориянан икенсеһенә күсереү һәм ауылдарҙың сиктәрен киңәйтеү юлы менән үтәлә.\nБөгөн республикала өс һәм унан да күберәк бала тәрбиәләгән 36,7 мең күп балалы ғаилә һәм инвалид бала тәрбиәләгән 12,5 мең ғаилә йәшәй. Бушлай ер участкаһы алыу өсөн 17740 күп балалы ғаилә һәм инвалид бала тәрбиәләгән 4010 ғаилә сиратҡа торған.\nТөбәктә 3395 ер участкаһына биләү хоҡуғы теркәлгән. 1021 күп балалы ғаилә үҙҙәренең участкаларында төҙөлөш эштәре алып бара, 436 ғаилә ерҙәрен һатҡан.\nРеспублика Хөкүмәтендә билдәләүҙәренсә, бушлай ер участкалары бүлеү буйынса эш түбәндәге райондарҙа әүҙем алып барыла: Әбйәлил, Баҡалы, Бөрө, Бөрйән, Ғафури, Дәүләкән, Ейәнсура, Ҡырмыҫҡалы, Краснокама, Күгәрсен, Кушнаренко, Мәләүез, Мишкә, Нуриман, Стәрлебаш, Туймазы, Учалы һәм Өфө райондары.\nТеги: ер мөнәсәбәттәре,социаль яҡлау,бр хөкүмәте


Дуҫ-туғанды һатып алып буламы? » Башҡортостан гәзите\nДуҫ-туғанды һатып алып буламы?\n21-07-2017, 01:55 // Матур үтһен ялығыҙ // Баҫып сығарырға\nИнтернет селтәрендә үҙемә кәрәкле мәғлүмәт эҙләгәндә “Бер сәғәткә дуҫ”, “Прокатҡа дуҫ” тигән хеҙмәттәргә тап булдым. Баҡтиһәң, ундай йүнәлештәр баҙарҙа күптән бар икән.\nМәғлүмәттәр буйынса, Американан Скотт Розенбаум – ошондай хеҙмәт булдырған тәүге йүнсел. Ул бындай бизнесты Канадала һәм АҠШ-та киң йәйелдергән. Рәсми сайты – донъяла иң билдәлеһе, унда йөҙҙәрсә мең кеше теркәлгән. Был хеҙмәт хәҙер Рәсәйгә лә ят түгел икән. Ҙур ҡалаларҙа айырыуса киң таралған.\nЭйе, хәҙерге баҙар кешенең ихтыяждарына үтә һиҙгер: йәмғиәттә күптәр һөйләшеүгә “һыуһап” йәшәй. Ғәжәп, мәғлүмәт саралары арта барған һайын аралашыу кәмей. Интернет, ни генә тимә, минеңсә, яңғыҙлыҡ сығанағы шул. Унан “сыҡмаған” кешеләрҙең күңеле бөтөн түгел. Йәнә шуға инанғанмын: социаль селтәрҙәге дуҫтарҙың күбеһе тиерлек яһалма. Бәғзеләренең урамда осрағанда хатта ки танымай, белһә лә, иҫәнләшмәй үтеп китеүенә әллә күпме шаһит булдым. Бындай “дуҫлыҡ” нимәгә, “лайк” өсөнмө? Ихлас күңелдән аралашыуҙан мәхрүм әҙәм балаһы уның һайын эсенә йомола. Яһалмалыҡ ҡайҙа алып барыр?\nӘ бизнес өсөн был табыш ҡына. “Бер сәғәткә дуҫ” булып, үҙен ҡуртымға биреп, айырым кешеләр ҙә, уларға эш биргәндәр ҙә яҡшы аҡса һуғыу мөмкинлегенә эйә. Хеҙмәткә мохтаждарҙың сәбәптәре иһә төрлөсә. Берәүҙәр виртуаль донъянан туйған, икенселәр аралашыуҙа ҡыйынлыҡ кисерә, үҙ көсөнә ышанмай, өсөнсөләрҙе яңы дуҫы менән маҡтаныу маҡсаты йөрөтә, дүртенселәр күҙ йәшен түгеп алырға теләй һ.б. Тимәк, хеҙмәтләндереүсе һәр яҡлап килгән кеше булырға тейеш. Бәлки, уның менән берәй клиенты араһында артабан ысын дуҫлыҡ тоҡаналыр. Ләкин, белгестәр әйтеүенсә, аҡсаға ҡоролған бәйләнеш күпселек осраҡта түләнгән сәғәттән үтмәй. Был аңлашыла ла: ысын дуҫты һатып алып буламы һуң? Тик аҡса хаҡында уйлаған кешенән ихлас мөнәсәбәт көтөү мөмкинме?\nӘйткәндәй, хәҙер күп илдәрҙә хатта ки туғандарҙы прокатҡа алып торорға була икән. Кешеләр араһындағы иң ҙур ҡиммәттәрҙе шулай баһалауҙары йөрәкте телә.\nИсламда туғанлыҡҡа, дуҫлыҡҡа ифрат ҙур урын бирелә. Яҡын кешеләргә ҡарата яҡшы мөнәсәбәттең ни ҡәҙәр ҙур әһәмиәткә эйәлеген раҫлаған хәҙистәр бихисап. Шуларҙың бер нисәүһен иҫкә алып үтәйек. “Туғандары менән бәйләнеште өҙгән кеше ожмахҡа инмәҫ”, “Кем ризығының күп, ғүмеренең оҙон булыуын теләй, шул туғандары менән бәйләнеште яҡшыртһын”, “Рәхим (туғанлыҡ бәйләнештәре) Аллаһтың тәхетендә эленеп тора. Кем уны һаҡлай, шуны Раббыбыҙ хәстәрләр, ә араларҙы өҙгәнгә ауырлыҡ өҫтәр”, “Туғандар менән бәйләнеште сәләм биреп булһа ла тотоғоҙ” һ.б. Динебеҙҙә дуҫлыҡты һаҡлау зарурлығы ла тәҡрар ителә. Был изге төшөнсәләр мәңгелек, уларҙы һис нигә алмаштырыу мөмкин түгел.\nТуғанлыҡты, дуҫлыҡты нығытыу маҡсатында динебеҙ даими осрашып, күрешеп тороу, хәл белешеп йәшәү бурысын ҡуя. Мосолман яҡындарының матди хәлен дә хәстәрләргә, мохтажлыҡ кисергәндәргә ярҙам күрһәтергә әҙер булырға тейеш. Әгәр ҙә ки араларҙа ошондай күркәм бәйләнеш юҡ икән, яҡынлыҡ тойғоһоноң юғалыуы ихтимал. Ут өҫтәп тормаһаң, усаҡ һүнә бит, шуның шикелле туғанлыҡ хисенең дә ҡуҙға әйләнеүе бар. Ә уны көсәйтеп тороу бөтөн тормошоңа бәрәкәт бирә, нәҫелеңә ҡот өҫтәй. Дуҫлыҡ та ошондай уҡ хәстәрлеккә лайыҡ.\nҠыҙғанысҡа ҡаршы, йәмғиәтебеҙҙә был изге төшөнсәләргә иғтибар кәмене кеүек. Хатта ки ҡайһы берәүҙәр яҡындарының ҡунаҡҡа килеүенән ҡурҡып йәшәй. Хәл белешеп сығыу ҙа һирәк күренеш хәҙер. Күңел тарлығымы был, һаранлыҡмы, битарафлыҡмы? Бүлешкәндән бәрәкәт арта ғына, тигән бит боронғолар. Бер-беребеҙҙең хәлен белешеп йәшәһәк, шатлыҡ-ҡыуаныстар ишәйер, ҡайғы-хәсрәт аҙайыр, йәнебеҙ тынысыраҡ булып ҡалыр ине лә бит. Бейек ҡапҡалар артында ярым-йорто көн итеү ниндәй ырыҫ килтерһен? Һөҙөмтәлә “бер сәғәткә туған”, “прокатҡа дуҫ” хеҙмәттәре беҙҙең тормошҡа ла үтеп инмәҫ тип кем тулы ышаныс менән әйтә ала?\nӨммәт ошондай хәлгә төшмәһен өсөн Исламда даими осрашыу, фекер алышыу саралары күп ҡаралған. Әйтәйек, йома һайын йәмәғәт намаҙына йыйылыу ҙа үҙ-ара мөнәсәбәттәрҙе нығыта, уртаҡ маҡсат ҡороп, унан тайпылмайса йәшәргә өйрәтә. Шул уҡ ваҡытта хеҙмәт тә – ҙур тәрбиә алымы. Кире осраҡта, тарҡалыуға бер аҙым. Ә айырымланыу, яңғыҙлыҡ, күңел сиренә килтереп, тотош йәмғиәтте зарарлай.


Вил Ғабдуллин алты тапҡыр донъя чемпионы булды\n11 Ноябрь 2009, 13:18\nТитуллы башҡорт файтеры Вил Ғабдуллин донъя чемпионатында яулаған үҙенең “алтын” миҙалдар иҫәбен алтауға еткерҙе. Ошо көндәрҙә Ғабдуллин Италияла үткән көрәш сәнғәте буйынса донъя чемпионатынан әйләнеп ҡайтты.\nБыл форумда беҙҙең халыҡ-ара бергә-бер көрәш мастеры ике алтын һәм өс көмөш миҙал яуланы.\nБыл турнирҙа еңеүселәргә үҙ категорияларында “Алтын билбауҙар” тапшырыуҙары яңылыҡ булып торҙо. Ғабдуллинға ҡалған наградаларына өҫтәп икәү эләкте.


Башҡортостан Дәүләт Йыйылышы – Ҡоролтай комитеттары етәкселеге менән эшлекле осрашыу\n3 октябрҙә Республика Йортонда Башҡортостан Башлығы Рөстәм Хәмитов Башҡортостан Республикаһы Дәүләт Йыйылышы – Ҡоролтай етәкселеге, парламент комитеттары рәйестәре һәм уларҙың урынбаҫарҙары менән осрашты.\n— Дәүләт Йыйылышы – Ҡоролтайҙа биш йыллыҡ ҙур эш башлана. Ул республика, халыҡ, шул иҫәптән һеҙҙең өсөн яуаплы, мөһим мәл. Һис шикһеҙ, беҙгә, нимә эшләргә кәрәклеген аңлап, дөрөҫ башлап ебәреү мөһим, — тине төбәк етәксеһе.\nРөстәм Хәмитов билдәләүенсә, республика халҡының үҙаң үҫеше, власть структураларына, тормош сифатына ҡарата талаптарҙың артыуы яңы саҡырыуҙар булдыра.\n— Парламент — халыҡ эргәһендә даими булырға, тормоштоң ыңғай һәм кире яҡтарын күрергә, кире яҡтары яйлап ыңғайға әйләнһен өсөн эшләргә тейеш власть органы ул. Бында һис бер арттырыу юҡ, — тип айырып әйтте Башҡортостан Башлығы. — Һеҙҙең бурыс – ҡануниәтте, формаль, тик процесҡа йүнәлтелгән итеп түгел, тормош ысынбарлығына ярашлы, ул ысынында тормош талаптарына яуап бирерлек итеп көйләү.\nРөстәм Хәмитов әйтеүенсә, республикала ҡануниәт уратып алмаған өлкәләр байтаҡ. Һүҙ ирекмәнлек хәрәкәте, ғаилә эшҡыуарлығы, кооперация һәм башҡалар тураһында бара.\n— Халҡыбыҙ тыныс, ғәҙәти, фәһемле эшләй алһын өсөн яңынан ҡарарға, асырға, тәртипкә килтерергә кәрәк өлкәләр һәм йүнәлештәр бар, — тине республика етәксеһе. — Һеҙ яуаплы, ҡатмарлы участкаларҙа эшләйәсәкһегеҙ. Һеҙҙе был эшкә тулыһынса бирелеп эшләргә саҡырам. Парламентта эш – бик ҡатмарлы, яуаплы. Уның һөҙөмтәһенән республикабыҙ именлеге тора.


Рөстәм Хәмитов торлаҡ-коммуналь хужалыҡ һәм дәүләт һатып алыуҙар системаһы мәсьәләләре буйынса видеоконференцияла ҡатнашты // Сәйәсәт | новости башинформ.рф\n12:10, 12 октября 2011 Сәйәсәт\nВидеоконференцияла торлаҡ-коммуналь хужалыҡ өлкәһендә, шулай уҡ дәүләт һатып алыуҙар системаһын камиллаштырыу мәсьәләләре буйынса Рәсәй Федерацияһы Президенты күрһәтмәләрен үтәү барышы һәм һөҙөмтәләре тикшерелде.\nРәсәй Федерацияһы Президенты иғтибарын киләһеләргә йүнәлтте: бөтә тиерлек губернаторҙар хоҡуҡи проблемаларҙың, шулай уҡ торлаҡ-коммуналь хужалыҡ өлкәһендәге енәйәт ҡылыуға бәйле мәсьәләләрҙең булыуы хаҡында һөйләй. Дмитрий Медведев билдәләүенсә, «енәйәт ҡылыуҙар – урлашыу, ришүәт биреү, хаҡтарҙы һәм тарифтарҙы нигеҙһеҙ арттырыу – был өлкәлә тейешле контроль булмағанлыҡтан һәм баҙар механизмдарының тейешле эшләмәүенән килеп сыға».\nДмитрий Медведев Рәсәйҙә «төрлө килешеү конкурстары, тендерҙар үткәреү мөмкинлеген сикләгән заманса дәүләт һатып алыуҙар системаһын булдырыу кәрәклеге» хаҡында ла әйтте. РФ Президенты был эштең ҡатмарлы булыуын, әммә уны атҡарырға кәрәклеген билдәләне. «Яңы юридик механизмдар булдырыу һәм ғәмәлдәге коррупцион схемаларҙы бөтөрөү зарур», — тине Дмитрий Медведев.\n«Видеоконференцияла ҡаралған ике мәсьәлә буйынса ла беҙгә һорауҙар һәм киҫәтеүҙәр булманы, — тине Рөстәм Хәмитов. – Торлаҡ-коммуналь хужалыҡта тәртип булдырыу өсөн беҙ бөгөн әүҙем эш алып барабыҙ. Алдағы арала күп ҡатлы йорттарҙа 14-15 меңгә яҡын йорт комитеты булдырыласаҡ. Был эш 4-5 ай ваҡыт аласаҡ. Эштең беренсе этабын ноябрҙә тамамларға планлаштырабыҙ. Беҙгә киҫәтеүҙәр булмауының тағы ла бер сәбәбе – Рәсәй Федерацияһында идара итеү компанияларына, торлаҡ хужалары берләшмәләренә контроллек итеүҙең яңы төрҙәрен беҙ тәүгеләрҙән булып ҡулланылышҡа индерергә йыйынабыҙ. Был өлкәлә хоҡуҡ боҙоуҙарҙың күп булыуы билдәле. Әммә беҙҙә иҫкәртеү саралары күрелде».\n«Дәүләт һатып алыуҙар өлкәһендә хоҡуҡ боҙоуҙар менән көрәшеү өсөн беҙҙә дәүләт һатып алыуҙары буйынса махсус комитет булдырылды. Һатып алыуҙар өлөшләтә электрон форматта башҡарыла, был аҡсаларҙы һаҡсыл тотонорға мөмкинлек бирә. Бөгөн дәүләт комитеты 7 миллиард һум суммаға конкурс процедуралары үткәрҙе, 1 миллиард һум аҡса һаҡланып ҡалды, улар иҡтисадҡа ҡайтарыла», — тине Рөстәм Хәмитов.\nВидеоконференция барышында шулай уҡ хоҡуҡ һаҡлау органдары вәкилдәре, РФ Дәүләт Думаһы депутаттары, «Берҙәм Рәсәй» вәкилдәре ҡатнашты. «Торлаҡ-коммуналь хужалыҡ өлкәһендә лә, дәүләт һатып алыуҙар өлкәһендә лә тәртип булдырыу ниәте ҙур ғына. Башҡортостан Республикаһында ла тәртип булдырылыр, тип ышанам. Был эште даими алып барасаҡбыҙ, һәм хоҡуҡ боҙоусыларға аяу булмаясаҡ», — тине Рөстәм Хәмитов.


Ҡатын-ҡыҙҙарыбыҙ үҙенә модалы кофта, йә булмаһа ҡиммәтле\nтун эҙләп ер аяғы-ер башына йөрөгән заманалар артта ҡалды. Быларҙың барыһы ла хәҙер эргәбеҙҙә, дөрөҫөрәге, һәр мөйөштә\nтиерлек. Кеҫәң генә ҡалын булһын. Быйылғы көҙгә килгәндә, етмешенсе йылдарҙа йәшәгән яҡташыбыҙ бөгөн Өфөгә килеп сыҡһа, бер нисә ай эсендә республика баш ҡалаһында үткән күргәҙмәләрҙән һушы китер ине. Буш кәштәләр дәүерен күрмәгән кеше - мин әле был тиклем экспофорумдар артынан ҡыуыуға хайран ҡалам.\nӘлбиттә, һатып алыусы өсөн сикһеҙ һайлап алыу мөмкинлеге яҡшы ғына түгел, асылда, дөрөҫ тә. Был тиклем муллыҡ тауарҙарҙың хаҡын төшөрөүгә килтерергә тейеш, ләкин... Ҡондо ҙ\nтиреһенән тегелгән тун бутикта 35 мең һум торһа, бында, күргәҙмәлә, исмаһам, берәй меңгә кәмерәк торһасы. Етмәһә, магазинда уны хаҡын кисектереп түләп һатып алыу мөмкинлеге булыуын иҫәпкә алһаҡ, йәрминкәнең ниндәй кәрәге бар - аңлашылмай.\nӘлеге лә баяғы "затлы тун"ға әйләнеп ҡайтайыҡ. Һатыусылар бер тауыштан, туранан-тура Египеттың үҙенән килтерелгән, тип һамаҡлай. Әйтерһең, пирамидалар эргәһенән үк бер нисә ҡондоҙ\nтотоп алып, алдынғы модельерҙарҙың иң ҡупшы эскиздары буйынса кейем теккәндәр ҙә беҙгә, Өфөгә, килтергәндәр.\nӘ шул уҡ ваҡытта беҙҙең етештереүселәребеҙ үҙ продукцияһын был тиклем әүҙем күрһәтмәй. Бының сәбәбе бер - аҡса булмау йәиһә күргәҙмә урынына түләргә аҡса түгергә теләмәү.\nБыл планда барыһы өсөн дә күн-галантерея комбинаттары "тырыша". Һәм отолмай. Арзан, сифатлы, модалы сумкалар йәрминкәлә "һә" тигәнсе һатылып бөтә. Шикләнеүселәрҙе Өфөнөң Нефтселәр мәҙәниәт һарайына килеп, был изделиеларҙы\nҡарарға саҡырам, унда тағы ике көн буйына Өфө һәм Нефтекама\nфабрикалары үҙ продукцияларын күрһәтәсәк. Төҫтәре һәм моделдәре төрлө, хаҡтары 500 һум тирәһе. Хаҡы арзан булыу уның сифатһыҙ булыуын белдермәй. Йәнәштәге материалы менән\nдә, тегелеш техникаһы менән дә айырылмаған "сит ил" аналогтары ике тапҡырға ҡиммәтерәк, йәнәһе, улар - Европа оҫталарының шедеврҙары. Ә бит республикабыҙҙағы талантлы художник-дизайнерҙар оҫталыҡта сит ил коллегаларынан һис кен ә\nЭкспофорумдар иҫәбенә килгәндә - әҙерәк, әммә яҡшыраҡ булһын. Экспоненттар үҙҙәре үк бер күргәҙмә павильонынан икенсеһенә күсенеү ни тиклем ҡыйын икәнен асыҡтан-асыҡ таный. Предприятиеларҙың рекламаға сығымдары тураһында ла оноторға ярамай, бөгөн һатып алыусыларға - бер йәрминкә, иртәгә икенсеһе хаҡында һөйләргә кәрәк.\nБынан шунан "әйбер күп, әммә һайлап алырлығы юҡ" килеп сыға ла инде. Хаҡтар бигерәк "тешләшә". Төрлө мода форумдарында еңеүсе республика "еңел сәнәғәтселәре" үҙҙәренең арзан продукцияһын теләр-теләмәҫ кенә сығара. Бында ғәйеплеләр күп. Беренсе сиратта, һеҙҙең менән беҙ: йәнәһе, беҙҙең фабрикалар сығарғас, күлдәктәр - йәмһеҙ, сумкалар беренсе класс уҡыусыһы портфеле кеүек була, тип уйларға күнеккәнбеҙ. Ысынында иһә, улай түгел. Беҙҙең предприятиеларҙың һәм ательеларҙың Рәсәй баҙарына ярашлы тауары бар. Ҡыҙғанысҡа ҡаршы, бөгөн был турала илдең башҡа төбәктәрендә генә беләләр. Һөҙөмтәлә, республиканан арзан һәм сифатлы тауарҙар Мәскәүгә, Санкт-Петербургҡа, Түбәнге Новгородҡа һәм башҡа ерҙәргә китә. Ә беҙ һаман Египеттың үҙенән килтерелгән ҡондоҙ тиреһенән тегелгән тун эҙләйбеҙ.


Рөстәм Хәмитов «Магнит» сауҙа селтәре менеджерҙарын урындағы тауар етештереүселәр менән хеҙмәттәшлек итергә саҡырҙы // Сәйәсәт | новости башинформ.рф\nРөстәм Хәмитов «Магнит» сауҙа селтәре менеджерҙарын урындағы тауар етештереүселәр менән хеҙмәттәшлек итергә саҡырҙы\n17:35, 30 ноября 2012 Сәйәсәт\nСтәрлетамаҡҡа эш сәфәре барышында 30 ноябрҙә Башҡортостан Президенты «Магнит» сауҙа селтәренең бүлеү үҙәгендә булды. Яңы төҙөлгән база ағымдағы йылдың авгусынан башлап эшләй һәм Өфө, Стәрлетамаҡ, Магнитогорск, Ырымбур, Орск ҡалаларында урынлашҡан 451 магазинға тауар поставкалай, тип хәбәр иттеләр үҙәк хакимиәтенән.\nБүлеү үҙәге менеджерҙары Рөстәм Хәмитовты предприятие эшмәкәрлеге менән таныштырҙы, аҙыҡ-түлек продукттарын һаҡлау бүлектәрен күрһәтте. Президент сауҙа селтәренең урындағы тауар етештереүселәр менән хеҙәттәшлек итеү-итмәүе хаҡында ҡыҙыҡһынды.\n— Мин тик үҙебеҙҙә, Башҡортостанда, етештерелгән продукттар һатып алам һәм уларҙың сифатынан ҡәнәғәтмен, — тип һыҙыҡ өҫтөнә алды Рөстәм Хәмитов.\n«Магнит» вәкилдәре хеҙмәттәшлек итергә әҙер булыуҙары хаҡында әйтте, тик продукция сауҙа селтәре параметрҙарына тап килергә тейеш.\nМенеджерҙар билдәләүенсә, сауҙа селтәре республика халҡын 1700 эш урыны менән тьмин иткән, йыл аҙағынаса был һан 1900-гә етәсәк – декабрҙә йәнә 19 магазин асыу планлаштырыла.\n— Һеҙ яҡшы эшмәкәрлек алып бараһығыҙ. Әммә тағы ла күберәк кәрәк. Һеҙҙә эшләгән кешеләр балаларын урындағы бала баҡсаларына һәм мәктәптәргә алып барасаҡ. Уҡытыусыларға, табиптарға эш хаҡтарын арттырырға кәрәк. Әгәр һеҙ бында теркәлгән булһағыҙ, һалымдарығыҙ республикала ҡалыр ине. Бизнесты үҫтереү буйынса һеҙҙең акционер менән һөйләшеү үткәрәсәкбеҙ. Билдәле шарттарҙа ташламалар булдырырға ла әҙербеҙ. Беҙ донор булырға теләмәйбеҙ, паритетлы нигеҙҙә эшләүҙе өҫтөн күрәбеҙ, — тине Башҡортостан Президенты.\nТеги: бр президенты, эш сәфәре, магнит, сауҙа селтәре


“Кәкре камера – 2”лә шәп әкиәт һөйләйҙәр » "Йәшлек" гәзите\nГазета "Йәшлек" » Рубрикалар » “Кәкре камера – 2”лә шәп әкиәт һөйләйҙәр\n“Кәкре камера – 2”лә шәп әкиәт һөйләйҙәр\nФевраль аҙағында иғлан ителгәйне башҡорт телендәге көлдөргөс видеояҙмалар конкурсы. Шәп кенә маҡсаттар ҙа ҡуйылды унда – башҡорт юморын үҫтереү, башҡорт юморын донъяға күрһәтеү һәм, әлбиттә, кәйефте күтәреү.\nОйоштороусылар алдан вәғәҙәләүенсә, “Бәйләнештә” селтәрендә барған “Кәкре камера – 2” видеоконкурсы 1 апрелдә тамамланды. Был юлы унда 31 яҙма ҡатнашты. Кемдәр социаль селтәрҙә әүҙем “ултыра”, улар видеояҙмалар менән мотлаҡ таныштыр.\nАйырыуса “Әкиәтсе” яҙмаһындағы бәләкәй малай барыбыҙҙы ла үҙенең килештереп әкиәт һөйләүе менән әсир итте лә ҡуйҙы. Һәм, һөҙөмтәләр ҙә тап ошо видеояҙма файҙаһына ‒ әкиәт һөйләтеүсе Азалия Сәғитова беренсе урын яуланы. Учалы ҡыҙы үҙе Мәскәүҙә йәшәй һәм юғары уҡыу йортонда белем ала икән. Конкурс шарттары буйынса “Йәшлек”тә еңеүсе хаҡында мәҡәлә баҫылырға тейеш. Әлбиттә, беҙ был эште ҙур теләк менән башҡарып сығасаҡбыҙ.\nИкенсе урында – Рәми Ғарипов исемендәге республика башҡорт гимназия-интернатының “VIP-йәштәр” КВН командаһы әҙерләгән көлкөлө күренеш. Төп ролдәге Нәзиф Сисәнбаев атлы егеттең тәпешкәһен бөтә Өфө буйлап эҙләүе ҡалабыҙға яҡшы реклама ла булғандыр. Афарин! Өсөнсө урында – Бөрйән районының “Ҡыпсаҡ-тв”һы төшөргән “Күңелле йәшәйбеҙ – 4” тигән яҙма. Улар конкурс барышында байтаҡ яҙыу ебәргән.\n“Интернет һөйөүе” номинацияһында иң күп “йөрәк” йыйып еңеүселәр – “Шәп бейеүсе”, “Биҙәнеү серҙәре”, ”Әкиәтсе”.\nӘйткәндәй, “Кәкре камера – 3”-кә әҙерләнә тороғоҙ, ул июндә башланасаҡ.\nСығыу ваҡыты 16-04-2013, 11:13 | Ҡаранылар: 731\nРәми Ғарипов исемендәге 1-се республика башҡорт гимназия-интернаты 70 йыллыҡ юбилейын билдәләй\nҺылыуҡай тажы – Йылайыр ҡыҙында!\nРәми Ғарипов исемендәге 1-се республика башҡорт гимназия-интернатының энциклопедияһы донъя күрәсәк


«Киске Өфө» гәзитенең сайты - ДИМ БИҪТӘҺЕ БӘЛӘКӘЙ ГЕНӘ ҮҘ ДОНЪЯМ - 2022 - Мәҡәләләр\nДИМ БИҪТӘҺЕ БӘЛӘКӘЙ ГЕНӘ ҮҘ ДОНЪЯМ\nДим биҫтәһен тимер юлсыларҙың бәләкәй генә ҡаласығы, тип әйтергә лә мөмкиндер, моғайын, сөнки бында бөтә Рәсәй тимер юлындағы иң ҙур станцияларҙың береһе урынлашҡан. Шулай уҡ бөгөн айырым ҙур районға әүерелгән Дим биҫтәһе ваҡытында Ағиҙел йылғаһының һул ярында барлыҡҡа килгән бәләкәй генә тимер юлы разъезынан башланған. Разъезға исемде эргәһендә ағып ятҡан йылғанан - Димдән - алғандар. Биҫтәлә шулай уҡ башҡа күп төрлө тимер юлы ойошмалары бар. Хатта Дим биҫтәһенең айырылып торған үҙенсәлеге булған Ухтомский урамы ла паровоз арт-объекты менән башлана һәм тимер юлы аша үткән күпер менән тамамлана. Әйткәндәй, был күпер Дим биҫтәһенең тағы ла бер билдәһе, сөнки уның һымаҡ оҙонлоҡтағы тимер юлы аша үткән йәйәүлеләр өсөн күпер тотош республикала башҡа юҡ.\nБиҫтәлә матур урындар күп, ләкин ипкә килтереүҙе талап иткәндәре лә етерлек. Миңә, мәҫәлән, беҙҙең райондағы буш территорияларҙың күп булыуы оҡшамай. Улар бер нәмә менән дә тултырылмаған, ә унда мәктәп уҡыусылары, йәштәр өсөн ылыҡтырғыс урындар эшләргә мөмкин. Өфөнөң Ленин урамында "Арт-квадрат" майҙансығы миңә ныҡ оҡшай, шундай уҡ өлгөләрҙе ҡаланың бөтә урындарында ла эшләп булалыр бит, тигән һорау менән мөрәжәғәт иткем килә етәксе ағай-апайҙарға. Әгәр ошондай ҡыҙыҡлы урындар булһа, подъезд эсендә һәм тышында, балалар майҙансығында йыйылышып һөйләшеп торған йәштәр шунда бармаҫ ине тиһегеҙме? Әлбиттә, барырҙар ине.\nБеҙҙең Дим биҫтәһендә берҙән-бер парк бар. Унда ҙур саралар уҙа, концерттар була, ата-әсәләр бәләкәй балалары менән йөрөп ята, йәштәрҙең дә йыйылған урындарының береһе ул. Инфраструктура йәһәтенән дә замандан артта ҡалмайҙар. Ләкин миңә һәм күпселек дуҫтарыма унда яңғыраған музыка оҡшамай. Төрлө йүнәлештәге һәм заманса музыкаль әҫәрҙәр ҡуйылһа, барыһының да күңеленә хуш килер ине. Шулай ҙа был беҙҙең парк, беҙ унда бәләкәйҙән уйнап үҫкәнбеҙ һәм беҙ уны яратабыҙ.\nПарктың, ғөмүмән, тотош райондың үҙ атмосфераһы: унан йылылыҡ бөркөлә, ул минең күңелемә яҡын, минең тыуған һәм торған ерем. Беҙҙә кешеләр һәйбәт, яғымлылар. Дөйөм алғанда, Дим биҫтәһендә йәшәү өсөн бөтә шарттар ҙа бар. Транспорт эше яҡшы ойошторолған, күренекле музейыбыҙҙан кеше өҙөлмәй, мәктәптәр һәм балалар баҡсалары ла етерлек. Бында үҙенә генә хас тормош һәм ул башҡа райондарҙыҡына оҡшамауы менән дә минең күңелемә яҡын. Дим биҫтәһе минең өсөн бәләкәй генә баш ҡалам һәм унда йәшәүем менән бәхетлемен.\nЯҙылған: 14.01.22 | Ҡаралған: 40


Рөстәм Хәмитов XVII Рәсәй энергетика форумында ҡатнашты // Сәйәсәт | новости башинформ.рф\nРөстәм Хәмитов XVII Рәсәй энергетика форумында ҡатнашты\n7:00, 18 октября 2017 Сәйәсәт\nРөстәм Хәмитов XVII Рәсәй энергетика форумында ҡатнашты Фото: Олег Яровиков\nӨФӨ, 2017 йыл, 17 октябрь. /«Башинформ» мәғлүмәт агентлығы/.\n17 октябрҙә Өфөлә Башҡортостан Башлығы Рөстәм Хәмитов «ВДНХ-Экспо» күргәҙмә комплексында барған XVII Рәсәй энергетика форумының пленар ултырышында ҡатнашты. Ултырыш башланыр алдынан республика етәксеһе форум сиктәрендә ойошторолған «Йылылыҡ тәьминәте. Электр техникаһы. Кабель» XXIII махсуслаштырылған күргәҙмә һәм «Урал энергетикаһы» күргәҙмәһе экспозицияларын ҡараны. Уларҙа үҙҙәренең яңы асыштарын Рәсәйҙең 23 төбәгенән 120-нән ашыу компания, шулай уҡ алдынғы халыҡ-ара энергетика холдингтары дилерҙары тәҡдим итте.\n«Башҡортостан генерациялаусы компанияһы» яуаплылығы сикләнгән йәмғиәте стенды янында Рөстәм Хәмитов Затон йылылыҡ электр үҙәген төҙөү барышын тикшерҙе. Предприятие вәкилдәренең һүҙҙәренсә, әлеге ваҡытта объектта 137 кеше эшләй. Йыл аҙағына тиклем төҙөлөш-монтажлау эштәрен тамамлау, ә 2018 йылдың яҙына ҡорамалды эшләтеп ебәреү күҙаллана.\n«Иҡтисадыбыҙҙа энергия һөҙөмтәлелеге буйынса үҫешкән илдәрҙән ныҡ ҡалышыуыбыҙ хаҡында беләбеҙ. Был йәһәттән алға хәрәкәт итеү өсөн урын бар, — тип билдәләне Рөстәм Хәмитов. — Нигеҙҙә иһә, билдәле булыуынса, беҙҙең энергия ресурстарының яҡынса 30 процентын бушҡа тотонабыҙ Ошо өлкәлә иҡтисадыбыҙҙың энергия һөҙөмтәлелеген, эске һәм төбәк тулайым продуктын арттырыу өҫтөндә эшләргә кәрәк. Хәҙерге энергия ҡулланыу стандарты – бер кешегә йылына яҡынса 5 мең кВт•ч. Республикабыҙға килгәндә, был һан – бер кешегә йылына 6,5-6,7 мең кВт•ч. Йәғни шартлы стандарттан юғарыраҡ һәм уртаса Рәсәй һандары эргәһендә торабыҙ. Республикабыҙҙың сәнәғәт буйынса үҫешкәне, күп кенә йүнәлештәр буйынса иҡтисади яҡтан төрләндерелгәне тулыһынса аңлашыла».\nТеги: энергетика форумы


Ауылдаштарына кәрәк һәм терәк булып...\nҒафури районы Родина (Ватан*) ауылында һоҡланғыс бер ханым йәшәй. Ул атҡарған эштәрҙе һанай башлаһаң, иҫең китер: ауыл старостаһы, Ағинәйҙәр ҡоро рәйесе, район башҡорттары ҡоролтайы ағзаһы, район Сәсәндәр мәктәбе етәксеһе... Фәүзиә Ҡотлогилдина-Алтынбаева булыр уның аты. Исеме күптәргә таныштыр ҙа. 5 китап авторы, республика сәсәндәр бәйгеһендә ҡатнашып, 1-се урын яулаған. Уның шиғырҙарына яҙылған 30-ҙан артыҡ йырҙан торған диск донъя күрҙе. Ошондай күп ҡырлы, эшһөйәр зат менән яҡынданыраҡ танышыу форсаты тейҙе.\n* Ауыл халҡы уны Ватан тип тə йөрөтə.\nӨйҙәренең нуры, ҡото бар\nБыйыл икенсе генә тапҡыр билдәләнеүсе милли байрамыбыҙ — Башҡорт ғаиләһе көнө уңайынан ойошторолған республика асыҡ конкурс-фестивалендә төрлө төбәктән йөҙҙән ашыу башҡорт ғаиләһе ҡатнашты. Республика башлығы Р.Хәмитовтың конкурста ҡатнашыусыларҙы сәләмләү телеграммаһында әйтелеүенсә, йолаларҙы һаҡлауҙа, ысын илһөйәрҙәр, рухи яҡтан бай кешеләр тәрбиәләүҙә ғаиләнең роле баһалап бөткөһөҙ. Ғаилә институтын үҫтереүгә, ғаилә ҡиммәттәрен нығытыуға ижтимағи ойошмаларҙың, Бөтөн донъя башҡорттары ҡоролтайының ҡушылыуы маҡтауға лайыҡ, тип һыҙыҡ өҫтөнә алды республика етәксеһе. Район-ҡалалар буйынса иң-иңдәр тип табылған ун ғаилә «Башҡортостан» дәүләт концерт залында сығыш яһаны, үҙ һәләттәрен күрһәтте һәм төрлө номинацияларҙа дипломдар һәм бүләктәр менән наградланды. Башҡортостаныбыҙҙа иғлан ителгән Ғаилә йылында ғаилә ҡиммәтен данлаусы рухлы ваҡиғаларҙың береһе булараҡ иҫтә ҡалды был байрам. Балаларын халҡыбыҙҙың аҫыл рухи хазиналары — фольклор һәм йолалар, йыр-бейеү аша тәрбиәләгән атай-әсәйҙәр араһында Римма һәм Шайморат Тимербулатовтар ҙа бар ине. Улар Гөлйөҙөм исемле ҡыҙ, Ғайсар һәм Мортаза исемле ике ул үҫтерә.\nҺәр кешенең бәхете уның ғаиләһе, тормош иптәше, балаларына бәйле. Тирә-йүнебеҙҙә балалары тураһында ихлас ҡайғыртып, уларҙа милли рух тәрбиәләгән, әҙәп-әхлаҡты өҫтөн ҡуйған татыу ғаиләләр бихисап. Бөтә яҡтан да уңған, заман менән бергә атлап, шул уҡ ваҡытта тамырҙарын да онотмаған йәштәр арта бара. Өфө ҡалаһында йәшәүсе Рида һәм Илнур Әхмәтйәновтар ҙа бик күптәр өсөн өлгө булырҙай. Эшлекле, тырыш, талантлы был ғаиләлә балалар ҙа рухлы, илһөйәр булып үҫә.\n«Тыуған йортом, һөйөү, ғәзиз яғым — Ғүмерлек наҙ, йәшәү сығанағым»\nБөгөнгө геройым республикала ғына түгел, ә илебеҙ кимәлендә билдәле шәхес: ике саҡырылышта Дәүләт Думаһы депутаты, философия фәндәре докторы, профессор, Башҡортостандың атҡаҙанған фән эшмәкәре Зөһрә Йыһанур ҡыҙы Рәхмәтуллина. Халыҡ уны 2004, 2006 йылдарҙа Башҡортостан Республикаһының мәғариф министры, 2010—2011 йылдарҙа Башҡортостан Республикаһының Премьер-министр урынбаҫары вазифаларын башҡарыусы, әлеге көндә Мәскәүҙәге төп эшенән тыш, Башҡортостан халыҡтары Ассамблеяһының етәксеһе тип тә белә.


Белем көнөндә Рөстәм Хәмитов Красный Ключ ауылында яңы мәктәп асты // Йәмғиәт | новости башинформ.рф\nБелем көнөндә Рөстәм Хәмитов Красный Ключ ауылында яңы мәктәп асты\n17:53, 1 сентября 2014 Йәмғиәт\n1 сентябрҙә Рөстәм Хәмитов республика буйынса эш сәфәре барышында Нуриман районында булды. Красный Ключ ауылында ул 260 уҡыусыға иҫәпләнгән урта мәктәп комплексында һәм бассейн менән 110 урынлыҡ балалар баҡсаһында булды, тип хәбәр иттеләр төбәк башлығының матбуғат хеҙмәтенән.\nДөйөм майҙаны 10 мең квадрат метр тәшкил иткән бинаны ике йыл дауамында төҙөнөләр. Объекттың хаҡы – 301,5 миллион һум. Мәғариф комплексына дөйөм белем биреү мәктәбе, балалар баҡсаһы, аҙыҡ-түлек һәм хужалыҡ блоктары, автотуҡталҡа инә. Территорияла блоклы ҡаҙанлыҡ та бар. Рөстәм Хәмитов уҡыу кластарын, спорт залын, урта мәктәп ашханаһын, шулай уҡ яңы балалар баҡсаһын ҡараны.\nРеспублика етәксеһе ауыл халҡын Белем көнө һәм яңы мәктәптең асылыуы менән ҡотланы, уңыштар һәм именлек теләне.\n— Барығыҙҙы ла икеләтә байрам менән ҡотлайым. Беренсе байрам – ул Белем көнө. Был көндө байрам итеп, бик күп малайҙар һәм ҡыҙҙарҙың мәктәпкә барғанын, уҡытыусыларҙың каникулдарҙан һуң үҙ эштәренә ҡабаттан тотоноуҙарын күрәбеҙ. Икенсе байрам – ул Красный Ключ ауылында яңы мәктәп асыу. Был мәктәпте күптән көтөп алдылар. Ул матур килеп сыҡҡан. Хәҙер инде һеҙҙән, ҡәҙерле уҡыусылар, хөрмәтле уҡытыусылар, был белем биреү учреждениебыҙҙың нисек эшләүе, был стеналарҙа балаларҙың ниндәй белем алыуҙары тора, — тине Рөстәм Хәмитов.


Нәҫелдән килгән талант ҡасан да булһа үҙен һиҙҙерә\nМәскәүҙә йәшәүсе Гөлфиә Баҙранова күптән түгел картиналар яҙа башлаған. Инженер һөнәре буйынса эшләгән ҡыҙ кейәүгә сығып, балаға уҙғас, үҙендә рәссамлыҡ һәләтен асҡан.\nГөлфиәнең ҡулдарына күҙ ҙә эйәрмәй. Әйтерһең дә был эш менән ғүмере буйы шөғөлләнгән. Күңел төбөндә йәшенеп ятҡан ижад ялҡыны ҡапыл тоҡанған. Бына ике аҙна инде ул ҡыл ҡәләм һәм буяуҙар ярҙамында мөғжизә тыуҙыра.Күберәк тәбиғәт күренештәре илһамландыра, ти.\nБер процент һәләт, туҡһан туғыҙ процент тырышлыҡ тигәне киреһенсә лә булалыр, күрәһең. Ысынлап та ижадсылар араһында бындай миҫалдар бихисап.\nШуныһы ҡыҙыҡ, һуңғы тапҡыр һүрәт төшөрөүе мәктәптә рәсем дәресендә булған. Декрет ялында буш ваҡыт булыуымы, әллә атаһынан ҡалған буяуҙарҙың тик тороуымы - ижадсы үҙендә тапҡан шөғөлгә асыҡ ҡына аңлатма бирә алмай.\nӘ эштәре рәссамдарҙыҡынан ҡалышмай. Ижадҡа һөйөү нәҫелдән дә килә - йорттарын атаһы Урал Ҡылысовтың картиналары биҙәй. Туғандары араһында республикала киң билдәле балта оҫталары бар. Булған талантҡа юл биреү тормошто матурлай, уның эйәһендә йәшәргә дәрт уята. Гөлфиә Баҙрановала иһә рәссамлыҡ һәләте бала көткәндә асылыуы үҙе бер мөғжизә.


Беренсе мөхәббәт юҡ ул! » "Йәшлек" гәзите\nГазета "Йәшлек" » Махсус бит » Тормош юлдары ҡатмарлы » Беренсе мөхәббәт юҡ ул!\nБеренсе мөхәббәт юҡ ул!\nБәҙретдин ағай менән Әлфирә апай йәштәре алтмыш биште уҙғандан һуң ғына өйләнешкән. Икеһе лә тәүге хәләлдәренән тол ҡалғас, яҙмыштарын бергә бәйләргә ҡарар иткәндәр. Тик бында бер әтнәкә бар – улар йәшлек йылдарында бер-береһен үлеп яратҡан, осрашҡан булған. Класташтар, бер ауылда, күрше тиерлек үҫкәндәр. Ғүмер буйы бер-береһен һағынған, көткән кешеләр булып сыға бит! Уларҙы һөйләндереп, яҙмыштары менән ҡыҙыҡһынмай нисек сыҙайһың инде! Таптым сараһын, сыҡты форсаты – бына мин Әлфирә апай менән диванда рәхәтләнеп ултырып, мөхәббәт тарихын тыңлайым. Тик ишеткәндәрем нисектер күңел ҡайтарғысыраҡ булды:\n– Беҙҙең бала саҡ һуғыш йылдарына уҡ тап килмәһә лә, еңелдән дә булманы. Ләкин йәшлегебеҙ гөрләп үтте. Бәҙретдинде бала саҡтан уҡ яҡын күрә инем. Ул да мине башҡа малайҙарҙан яҡлашып, һаҡлап ҡына йөрөттө. Үҙемде белә-белгәндән уның кәләше кеүек хис иттем. Әйтерһең, башҡа бер кем дә юҡ был донъяла, ул иң сибәре, талантлыһы кеүек ине. Тәүҙә, балалығыбыҙға барып, бер-беребеҙгә тағылып йөрөнөк. Шунан үҫмер саҡта иркенләп һөйләшергә лә ояла башланыҡ. Аҙаҡ дәртле мөхәббәт килде. Әсәйҙән әрләнә-әрләнә таңға тиклем ҡапҡа төбөндә ултыра инек. Бына әле уйлап ҡуям да, ҡыҙыҡ булып китә – бер йүнле план ҡоролмаған, бер ниәт тә булмаған да ул. Хыялыйҙар шикелле бер-беребеҙгә һыйынабыҙ ҙа, шым ғына тик ултырабыҙ. Хәҙерге йәштәр сәпсим икенсе бит, улар ерҙә ныҡлы баҫып тора. Ә беҙ һауала оса инек шикелле. Әллә шуғамы икән, беренсе мөхәббәттәребеҙҙе юғалтып та бөттөк…\nУл замандағы башҡа ауыл егеттәре кеүек үк, Бәҙретдин дә уҡыуға әллә ни илтифат бирмәне. Ә мин тик ҡалала уҡырға, йәшәргә тип ынтылдым. Туғыҙҙы бөткәс, уҡыуымды дауам итергә тип, ҡалаға юлландым. Ә инде егетем район үҙәгендә ҡалды, махсус белем алып, тиҙ арала эшләй ҙә башланы. Айына бер күрешә инек, уныһы ла мин ауылға ҡайтҡанда инде. Ситтә уҡып йөрөһәм дә, бер генә тапҡыр ҙа башҡа егеттәр менән осрашып та ҡараманым. Киноға ла барманым, урам да ҡыҙырманым. Сер итеп кенә әйтәм – иҫәр булғанмындыр тип уйлайым. Шул да булдымы йәшлек?! Киноға барыу, рәхәтләнеп студенттар менән аралашыу менән һөйгәнеңә хыянат итеү араһында ниндәй уртаҡлыҡ бар инде? Шул саҡтағы ҡыланыштарым өсөн үҙемде әрләп бөтә алмайым. Ә Бәҙретдин тиҙ генә үҙгәрҙе лә китте. Уҡыуымды ташлап, ауылға ҡайтыуымды талап итә башланы. Етмәһә, үҙе ҡыҙыу ғына холоҡло кешегә әйләнде. Көн аралаш хат яҙа. Ҡайҙан ваҡыт тапҡандыр. Ә мин яуап яҙырға ла өлгөрә алмайым, уның кеүек сурыта ла белмәйем. Ҡайтҡан һайын көнләшеп, йәнде көйҙөрә. Беҙҙең аралашыуға әсәйем дә ҡаршы төшә башланы, мин уның берҙән-бер генә ҡыҙы. Үҙе гел генә ауыр эштә йонсоно, миңә еңелерәк яҙмыш теләүе аңлашыла. Табип булырға тип тырышып уҡып йөрөйөм. Уҡып бөтәм дә, районға ҡайтам, йәнәһе. Ошо арала Бәҙретдинде әрмегә лә саҡырҙылар. Мин, башҡа ҡыҙҙар кеүек үк, көтөргә вәғәҙә биреп, ер-һыу илап оҙатып ҡалдым.\nҺөйгәнемдең хаттары тағы ла йышайҙы, мин дә яуабын яҙырға тырышам. Шул арала атайым мәрхүм булып ҡалды. Уның ҡырҡын үткәрергә тип ҡайтҡанымда, ҡаршыма Бәҙретдиндең әсәһе осраны. Мин, оялыңҡырап булһа ла, матур итеп һөйләшеп алырбыҙ, тип ҡыуанып киткәйнем дә ул. Тик… Ул апайҙың уйҙары икенсерәк булып сыҡты – нахаҡ һүҙҙәр менән рәйнетеп, хатта һүгенеп тороп мине ҡаты итеп әрләне. Йәнәһе, улының башын ҡатырам, ә үҙемдең икенсе егетем бар. Күргәндәр, беләләр, имеш. Урам уртаһында аптырап баҫтым да ҡалдым. Нисек ҡайтҡанымды ла, әсәйемә илап һөйләгәнемде лә хәтерләмәйем. Шунан әсәйем хәлде тағы ла ҡатмарлаштырып ебәргән: “буласаҡ ҡоҙағыйының” өйөнә барып, ғауға ойоштороп, хатта Бәҙретдиндең атаһының башына утын ағасы менән тондороп уҡ ташлаған. Берҙән-бер балаһының рәнйетелеүенә кем сыҙаһын инде?!\nШул көндән һуң арабыҙҙа хаттар өҙөлдө. Әлеге аҡылым булһа, һөйгәнем менән аңлашырға тырышыр инем. Ләкин йәш саҡ бит – барыбыҙ ҙа яндырай. Ул да яҙмай, мин дә. Бәҙретдин әрменән ҡайтҡас, ҡапыл ғына ауыл урамында осраштыҡ. Шуныһына иҫем китә – ул да, мин дә бер һүҙ өндәшмәнек. Ғәйепләү, үпкәләү һүҙҙәре лә булманы. Шул минуттарҙа тамағыма торған төйөрҙө әле булһа ла хәтерләйем, ауыр, бик ауыр ине. Ә уның күҙҙәрендә – йәш... Ауылдаштар булғас, унан һуң да йыш ҡына осрашып торҙоҡ, әлбиттә. Ләкин сәләм дә бирмәнек, күҙҙәргә лә ҡараманыҡ. Уны минең хыянат итеүемә шул тиклем ышандырғандар ине. Мин дә аңлашырға кәрәк тип тапманым, нахаҡ һүҙҙәрҙе күтәрә алманым. Их, йәш саҡ, их, башһыҙ саҡ. Шунда бер ултыр ҙа һөйләш, аңлаш бит инде. Ғорурлыҡ көслө шул. Ә олоғая килә ғорур булыуҙы түгел, бәхетле булыуҙы һайлай башлайһың. Быныһын һүҙ ыңғайында ғына әйтәм.\n“Хыянат итә” тип мине һөйләһәләр ҙә, егетем минән дә алда өйләнде. Ҡатыны менән икенсе ергә күсеп киткәс, ауылда осрашыуҙарыбыҙ һирәгәйҙе – ялдарыбыҙ тура килмәгәндер инде. Уның туйы көнөндә ни тиклем илағанымды үҙем генә беләм. Анттар әйтеп бөттөм, имеш, бер ваҡытта ла кейәүгә сыҡмайым, үҙемде медицинаға бағышлайым, әсәйемде генә ҡарайым… Антыма тоғро уҡ ҡалмаһам да, кейәүгә, ысынлап та, утыҙымды тултыра яҙып ҡына сыҡтым. Бәҙретдиндең әсәһе мине тағы ла ауыл тултырып һөйләп йөрөнө. “Ҡулдан-ҡулға йөрөгәс, берәү ҙә кәләш итеп алмай”, – тигән хәбәр таратып, әсәйем менән дошманлашып бөттөләр. Ул ҡатындың мине ни өсөн күрә алмауын аҙаҡ ҡына белдем. Белдем дә, шаҡ ҡаттым. Исмаһам, әсәйем дә бер ни аңлатмаған бит әле. Баҡтиһәң, уның ире әлеге лә баяғы шул йәш сағында әсәйемә ғашиҡ булып йөрөгән. Тик уның мөхәббәте яуапһыҙ булған. Ул бешер-бешмәҫ “мөхәббәт тарихы”н ире әллә йүнләп хәтерләгән, әллә юҡ инде. Ә ҡатын-ҡыҙ ҡуйыртырға ярата бит. Атайым үлгәс, беҙҙең ғаилә менән ҡоҙалашыуҙы ҡот осҡос хәл тип күҙ алдына килтергәндер инде. Минең турала насар һүҙҙәрҙе тик ул ғына уйлап сығарып һөйләүенә иманым камил. Шул ҡатындың мәғәнәһеҙ көнләшеүе арҡаһында донъям түңкәрелде. Әле күптән гүр эйәһе инде, ләкин ғәфү итә алмайым. Йәш кенә ҡыҙҙы шул тиклем ҡан илатты. Аллаһы Тәғәлә ғәфү итһен, ә миндә ул тиклем ҡөҙрәт юҡ.\nИрем менән насар йәшәмәнек. “Ултырып” ҡына сыҡһам да, үҙемде яратҡан, эшсән, аҡыллы һәм сабыр кешегә тура килдем. Ике балабыҙ бар, ейәндәр ҙә сыр-сыу килә, донъя ла бөтөн. Табип булып районға ҡайтып торманым, ҡала ерендә яҡшы ғына итеп эшләнем. Бәҙретдин дә ғаиләһе менән ҡалаға күсенгән булып сыҡты. Бик һирәкләп урамда күрешеп ала инек. Аралашыу бер-беребеҙгә сәләм биреүҙән артманы. Үкенескә күрә, ирем иртә вафат булды. Балалар ҙа айырым донъя ҡорҙо. Биш йыл яңғыҙ йәшәнем. Ауылдаштар осрашыуында Бәҙретдин менән тәүге тапҡыр тиерлек ысын күңелдән ултырып бер һөйләшеп алдыҡ. Ул да тол ҡалған икән. Өҙмәне лә ҡуйманы бит, бергә йәшәргә тәҡдим итә башланы. Ҡартайып бөтһәк тә, әхирәттәр менән йыш аралашып торабыҙ. Улар ҙа: “Тәүге мөхәббәтең бит, сыҡ та ҡуй!” – тип дәртләндерҙе. Өс йыл бергә йәшәйбеҙ инде. Уның балалары беҙҙең никахты ҡабул итмәне. Бөтөнләй килмәйҙәр. Аталарын ғына үҙҙәренә саҡыралар. Мин был турала уйламайым да, ҡайғырмайым да, ярарға ла тырышмайым. Өләсәләренә оҡшағандарҙыр, моғайын.\nҺин минең турала: “Ниһайәт, был ҡатын бәхетен тапҡан, мөхәббәте менән ҡауышҡан”, – тип уйлап йылмайып ултыраһың, шулай бит? Мин дә шундай уҡ матур хыялдар менән икенсе тапҡыр никахҡа индем. Ләкин… Хәҙер үҙемде бер хыянатсы кеүек тоям. Тәүге иремдең хәтере алдында, балаларым алдында оят. Бер тапҡыр ҙа ризаһыҙлыҡ белдергәндәре юҡ та ул. Сабыр, аҡыллы шул балаҡайҙарым. Ләкин иремдең рухы рәнйемәнеме икән, тип уйламаған көнөм юҡ. Ә иң мөһиме – Бәҙретдинде яратмайым икән. Яратмағанмын да. Йәшлектең бер матур хәтирәһе генә булып ҡалырға тейеш ине ул. Тик мин уны ғүмерлек үкенесем итеп күргәнмен дә ҡуйғанмын. Ирем менән йәшәгәндә лә беренсе мөхәббәтемде уйлап, һағына торғайным. Бер тапҡыр шул турала иремә лә әйткәнем булды, ул сабыр ғына барыһын да күтәрҙе, мине ташламаны. Аллаға шөкөр, ғүмерем ошо Бәҙретдин менән үтмәгән, бигерәк пар килмәйбеҙ ҙә ул. Үҙенең генә фекерен яҡлаған, кешене тыңлай белмәгән бер әҙәм дә баһа! Ни тиһәң дә, атаһының вафатына ҡырҡ көн дә булмаған ҡыҙ баланы нахаҡҡа рәнйетерлек кимәлдә йүнһеҙ булған кешенең улы бит! Сәғәттәр буйы яманларға әҙермен уны, тыйылып ҡына торам. Ирем кеүек сабыр аҡыллы булһа, ваҡытында ташлашмаған да булыр инек. Ҡыуып ҡына сығарғы килә үҙен. Тик нисектер ҡыймайым. Бәлки, ул үҙе лә бәхетле түгелдер, минең кеүек өндәшмәй генәлер – кем белә.\nБына шулай, ҡатын-ҡыҙға васыят итеп әйтәм: йәшлектә һөйгән йәрҙәрегеҙҙе уйлап, тормошоғоҙҙоң йәмен ебәрмәгеҙ. Пар булһағыҙ, ташлашмаҫ, аңлашыр инегеҙ. Беренсе мөхәббәт юҡ ул, ысын мөхәббәт кенә бар. Яратҡандар ҡаршылыҡтарҙы үтеп сыға ул, ташлашып ҡуймай…\nСығыу ваҡыты 27-04-2017, 11:45 | Ҡаранылар: 1583


Яңы Аҡташ — Башҡорт Википедияһы\n54°24′08″ с. ш. 56°14′12″ в. д.HGЯO\n80 235 830 005\n80 635 430 121\nЯңы Аҡташ (рус. Новоакташево) — Башҡортостандың Ҡырмыҫҡалы районындағы ауыл. 2010 йылдың 14 октябренә ҡарата халыҡ һаны 45 кеше. Почта индексы — 453010, ОКАТО коды — 80235830005.\n2010 йыл 14 октябрь 45 23 22 51,1 48,9\nРайон үҙәгенә тиклем (Ҡырмыҫҡалы): 5 км\nАуыл советы үҙәгенә тиклем (Олыҡол): 7 км\nЯҡындағы тимер юл станцияһы (Ҡарлыман): 7 км\nЯңы Аҡташ исемле бүлендек ауыл 1906—1919 йылдар араһында барлыҡҡа килгән. Ауыл халҡы башлыса малсылыҡ менән шөғөлләнгән. Йәйгеһен йәйләүгә сығалар. 1843 йылға игенселек менән шөғөлләнеүҙәре һиҙелә: 157 кешенең һәр береһенә 11 бот самаһы иген сәселгән. XX быуат башында мөгәзәй һәм 5 бакалея кибете булған.\nhttps://ba.wikipedia.org/w/index.php?title=Яңы_Аҡташ&oldid=1131553 ҡабул ителгән\nБыл бит һуңғы тапҡыр 03:27 2 май 2022 үҙгәртелгән.